
PREAMBUL 


Unde s-a născut ideea acestei 
lucrări? Nu, cum v-aţi putea închipui, 
într-o bibliotecă, sau acasă, înconjurat 
de cărți şi conspecte, ci într-un 
restaurant unde se mânca, se bea şi, 
grație unui grup de greci, se petrecea. 
Mă aflam la un festival internaţional de 
teatru şi gazdele, după ultimul 
spectacol al zilei, ne-au invitat la o 
agapă. Grecii cântau de mama focului, 
dar nu gust petrecăreţii de profesie, aşa 
că mi-am văzut mai departe de farfuria 
mea, ba chiar m-am simțit putin 
deranjat. La un moment dat, ceva m-a 
scos din refugiul meu ofuscat şi am 
devenit atent. Nu mai cânta tot grupul, 
cântecul (popular grecesc) se 


auzea de la o singură masă şi, mai ales, 
de la un bărbat care, din când în când, 
se ridica pentru a adresa replici cântate 
celorlalți, de la celelalte mese, iar 
ceilalți raspundeau prin alte replici 
cântate, amuzându-se. M-a frapat faptul 
că improvizau şi receptau vorbele cu o 
plăcere nebună. Nu intelegeam o iota 
din ce spun, dar cheful cu care o 
făceau a avut darul de a mă molipsi şi 
simţeam că vreau să particip, că vreau 
să cânt, că vreau să scornesc măscări 
pentru distracţia generală. N-am făcut- 
o, dar m-am întrebat dacă nu cumva, 
acum aproape 3000 de ani, cei care 
populau peninsula şi insulele Greciei 
de azi cântau şi improvizau la fel, dacă 
nu cumva  interactivitatea, atât de 
cultivată în teatrul ultimului secol, a 
fost ferment la naşterea teatrului. 

Adâncind prin studiu întrebarea, 
aveam să descopar, mai târziu, ca 
Nietzsche făcea o apropiere între 
cântecele şi dansurile tradiţionale 
germane (din Evul Mediu) şi „corurile 
bachice” ale Greciei antice. Ce spune 
Nietzsche că ar fi cântecul popular? 
„Un «perpetuum vestigium» al 


îmbinării apolinicului cu dionisiacul”.! 

Dacă iau în considerare şi sensul 
de „urmă” şi cel de „trasor” (pentru 
„vestigium”), cântecul popular e, în 
mai multe cuvinte, o traiectorie 
luminoasă fără sfârşit, care, iată, m-a 
(i)luminat şi pe mine. 


l De la Apollo la Faust, (Friedrich Nietzsche, Naşterea 
tragediei), Editura Meridiane, București, 1978, p. 201. 

I. LUMEA FIZICA 


„...trebuie risipită prejudecata 

literatilor potrivit căreia punerea 

în legătură a unei opere literare 

cu o disciplină ştiinţifică, indiferent 

care, duce în mod necesar la o «reductie» 
facilă, la o escamotare a ceeace constituie 
interesul propriu al acestei opere”?. 


Nu sunt primul şi, mai mult ca 
sigur, nici ultimul care încearcă o 
apropiere între teatru şi fizica 
particulelor elementare. Pentru a curma 
din faşă orice poziționare adversă, il 
iau în avangardă pe Friedrich 
Dürrenmatt: ,,...Absurdul există în 
opera mea la fel ca în 


2 René Girard, Violenţa şi sacrul, Editura Nemira, 
Bucureşti, 1995, p. 64. 

mecanica cuantica. E acel punct in care 
logica şi realitatea, încordate la maxi- 
mum, se rup, lăsând să apară brusc o 
situatie-limita care obligă rațiunea, 
împotmolită, să abandoneze, chiar dacă 
apoi ea îşi revine îndată. (...) Este, 
exact spus, teatrul speranţei absurde, al 
speranţei nejustificabile, al speranţei 
invincibile. Există în țesătura realității 
găuri uluitoare — cuantele ne-au învăţat 
asta. Speranța mea îşi ia ca model 
relațiile de  nedeterminare ale lui 
Heisenberg, care arată că nu se poate 
demonstra (măsura) totul; eu sper, în 
ciuda oricărei speranțe şi din 
matematica şi fizica cele mai riguroase, 
cele mai raționale, îmi extrag, în pofida 
rațiunii, rațiunea mea de a spera, 
precum şi un soi de grație a 
absurdului... ”? 

Nu ştiu dacă lumea e bolnavă - 
până şi lumina ar fi impură cu cele 
şapte culori ale ei, ar avea o deplasare 
anemică de 300.000 km/s (măsurabilă) 
şi ar fi, lăuntric, fisurată (corpuscul şi 
undă), pretinde Noica (metaforic! 
desigur) -, dar omul, cu neputintele şi 
limitările lui în timp si spațiu, este. În 
fond, spargerea luminii în culori e 


z Tiberiu Toró, Fizică modernă si filozofie, Editura Facla, 
Timişoara, 1973, pp. 33,34. 

mărturia discutabilă a ochiului uman, 
iar faptul că fotonul ne apare ori în 
postura de corpuscul, ori sub forma de 
undă, niciodată corpuscul-undă, este o 
deficiență a instrumentelor cu care 
omul şi-a prelungit simțurile. O hibă 
are, totuşi, lumina! Şi-l confirmă pe 
Noica un  cvasinecunoscut, Virgiliu 
Teodor Razus, care, într-o nouă teorie a 
luminii, introduce fenomenul de 
îmbătrânire cauzat de factorul timp. 
Întrebarea căreia îi dă răspuns Legea 
lui Răzuş se poate formula astfel: cine 
mănâncă diferența de viteză, ştiind că 
viteza luminii e de numai 300.000 
km/s, deşi fotonii au o viteză de 
750.000 km/s? 

Lumina  îmbătrâneşte, omul e 
muritor! Si, totuşi, omul creează. 
Creaţia lui artistică erupe dintr-o mare 
dezordine, funciară aş îndrăzni să spun, 
dar e o replică (păstrând şi sensul de 
ripostă, şi pe cel de reproducere, 
creația ar fi o reproducere care se 
impotriveste, nu o simpla copie), un 
raspuns dat universului entropic, surd 
şi indiferent. Aşa stând lucrurile, mai 
putem privi arta ca fiind o manifestare 
a libertății? Greu de spus. Ştim că 
suntem liberi. Nu ne explicăm nici de 
ce, nici cum, dar avem conştiinţa 

libertății noastre. Evenimentele lumii 
cunoscute pot fi determinate — căderea 
liberă -, slab determinate - 
evenimentele de limbaj — şi 
nedeterminate — salturile cuantice (nu- 
mi amintesc autorul acestei clasificări! 
Ion Biberi?  Posibil!). Ce-o fi 
însemnând asta, într-un univers al 
determinărilor, al necesității, într-un 
univers in care întâmplarea e numele pe 
care-l dăm determinărilor necunoscute? 
Constiinta libertății în relație cu 
determinările controlabile, uşor de 
identificat şi de anticipat? Poate. Dar 
chiar această luare cu japca a libertății, 
la rândul ei, nu e condiționată? Ne 
putem feri de unele presiuni, e 
adevărat, dar imbolditi de altele, pe 
care nu mai facem efortul să le 
identificăm. Lanțul acestor raportări e 
nesfârşit. Ei şi, s-ar putea replica, ne 
opreşte ceva, pe lumea asta, să facem 
artă? Nu, ne determină! E un inc, un 
neastâmpăr, o nestare care nu ne dă 
pace! Sa fie vorba doar de o inertie a 
luptei de milioane de ani pentru spatiu, 
pentru mâncare, pentru informatie?... 
Instinctele sa fie acelea care ne 
structurează tendinţele, precum 
magnetul pilitura de fier? Par întrebări 
fără sens? Dar acțiunile noastre nu sunt 
reglementate de căderea 

corpurilor, de simtul proprietatii, de 
prestanta organică?... Putem noi să ne 
rupem de verigile evolutiei vietii, sau, 
schimbând perspectiva, să rupem viata 
de universul anorganic? Nicicum. 
Nicicând. Aşadar, dacă reuşesc să 
găsesc „rădăcini” acelui „ca şi cum” 
(lansat de Aristotel), în om, în afara 
lui, în istoria vieţii, în intimitatea 
ultimă a materiei, iluminarea se poate 
produce: voi putea înţelege mai uşor 
năbădăiosul mimesis şi, implicit, 
prezenţa interactivitatii în teatru. 

Să aruncăm o privire în lumea 
fizică (physis, termenul numea 
strădania de aflare a esenței lucrurilor), 
în lumea particulelor elementare. 
Ghidul cel mai potrivit, având în 
vedere interesul meu tangent la 
domeniul fizicii, mi se pare a fi Fritjof 
Capra. Trec peste felurile de interactii 
ale universului şi mă opresc la cele 
electromagnetice, pe care, de altfel, le 
putem resimti la nivelul experienței 
comune. Aceste interactii au loc între 
corpurile încărcate cu sarcină electrică 
şi sunt mediate de fotoni fără masă. 
Respingerea electrostatică a doi 
electroni. Doi electroni se îndreaptă 
unul spre celălalt. Unul dintre ei emite 
un foton, îşi schimbă direcția de 
deplasare şi-şi 

modifică viteza, celălalt absoarbe 
fotonul emis şi i se întâmplă aşijderea. 
Cei doi electroni se resping. Ca şi cum 
ar avea repulsie unul fata de altul. Ei 
nu se ciocnesc, ci comunică, 
interacționează prin intermediul unui 
foton. „O particulă de materie, cum este 
un electron sau un quarc emite o 
particulă purtătoare de forţă. Reculul 
datorat acestei emisii modifică viteza 
particulei de materie. Apoi particula 
purtătoare de forţă se ciocneste cu alta 
particulă de materie şi este absorbită. 
Această ciocnire modifică viteza celei 
de-a doua particule, exact ca şi când ar 
fi existat o interactie între cele două 
particule de materie.”* 

Totul se întâmplă ca şi cum s-ar 
ciocni. Toate interactiile dintre 
componentele materiei se realizează 
prin emisia şi absorbția unor particule 
virtuale, care nu sunt obiecte fizice, 
sunt forme, structuri (idei, ca să 
vorbim pe limba lui Platon). Ne aflăm, 
aşadar, în intimitatea materiei, care nu 
mai e materie, ci energie, şi am dat tot 
peste un ca şi cum, şi, foarte important, 
am dat peste interacțiune. 

O primă idee care se impune, în 
urma afirmațiilor de mai sus, ar fi că 


Stephen Hawking, Scurtă istorie a timpului, Editura 
Humanitas, Bucureşti, 2007, p.57. 

teatrul este un joc al oamenilor, dar 
regulile acestui joc nu sunt o inventie 
umană, ele sunt, în esenţa lor, legi 
universale de manifestare a energiei”. 


Adaos 


Pentru a nu-i îndepărta pe cititorii nefamiliarizati cu limbajul 
fizicii moderne, adaug câteva fragmente din glosarul cărții lui Stephen 
Hawking : 

„Atom: Unitatea de bază a materiei obişnuite, formată dintr-un 
nucleu foarte mic (care conține protoni şi neutroni) înconjurată de 
electroni care se deplasează pe orbite în jurul său. 

cuantă: Unitate indivizibilă în care undele pot fi emise sau 
absorbite. 

dualism undă-particulă: Concept în mecanica cuantică în care 
nu se face distincţie între unde şi particule; particulele se pot comporta 
uneori ca unde şi undele ca particule. 

electron: O particulă cu o sarcină electrică negativă care se 
deplasează pe orbită în jurul nucleului unui atom. 

foton: O cuantă de lumină. 

forta electromagnetică: Forța care apare între particule cu 
sarcină electrică, a doua ca putere din cele patru forte fundamentale. 

interactie slabă: A doua forță, în ordine crescătoare a tăriei, 
dintre cele patru forte fundamentale, care are o rază de acțiune foarte 
scurtă. Ea afectează toate particulele de materie, dar nu afectează 
particulele purtătoare de forță. 

interactie tare: Cea mai puternică forţă dintre cele patru forte 
fundamentale, care are raza de acţiune cea mai scurtă dintre toate. Ea 
menține quarcii împreună în protoni şi neutroni şi menţine protonii şi 
neutronii împreună formând atomi. 

lungime de undă: Pentru o undă, distanţa dintre două minime 
adiacente sau două maxime adiacente. 

mecanica cuantică: Teoria dezvoltată pe baza principiului 
cuantic al lui Planck şi principiului de incertitudine al lui Heissnberg. 

neutrin: O particulă elementară de materie, extrem de uşoară 
(posibil fără masă), care este afectată numai de interactia slabă sau de 
gravitație. 


> Idem, pp. 130-134. 

neutron: O particulă neîncărcată, foarte asemănătoare 
protonului, care reprezintă aproape jumătate din particulele din 
nucleul celor mai mulți atomi. 

nucleu: Partea centrală a unui atom, care constă numai din 
protoni şi neutroni, mentinufi împreună de interactia tare. 

particulă elementară: O particulă care, se crede, nu mai poate 
fi subdivizată. 

particulă virtuală: în mecanica cuantică, o particulă care nu 
poate fi niciodată detectată direct, dar a cărei existenţă are efecte 
măsurabile. 

protoni: Particule încărcate pozitiv care formează aproximativ 
jumătate din particulele din nucleul celor mai mulți atomi. 

quarc: O particulă elementară (încărcată) care simte interactia 
tare. Protonii şi neutronii sunt fiecare formaţi din trei quarci. 

sarcină electrică: O proprietate a particulei prin care ea poate 
Să respingă (sau să atragă) alte particule care au sarcină de acelaşi 
Semn (sau de semn opus). 

spin: O proprietate internă a particulelor elementare, legată de, 
dar nu identică cu conceptul obişnuit de rotație în jurul unei axe.” 

II. LUMEA VIULUI 


În  subcapitolul anterior, am 
apelat la fizica modernă, în 
subcapitolul acesta voi recurge la 
biologie. De ce, se va întreba cititorul, 
ce are teatrul în comun cu domeniile 
enunțate mai sus? Interacțiunea, printre 
altele. Şi imitatia. Un citat, însă, va da 
o mai mare greutate opțiunii mele 


„„.„natura — spune Bichat (Xavier 
Bichat, 1771-1802, Traité des 
membranes, Paris, 1816) — uniformă 


pretutindeni în procedeele sale, 
variabilă doar în rezultatele sale, avară 
în mijloacele pe care le foloseşte gi 
risipitoare în efectele pe care le obține, 
modificând în mii de feluri principii 
generale care, aplicate diferit, 
prezidează economia noastră şi 


19 


îi determină nenumăratele fenomene”.°® 
Adică, principiile generatoare sunt 
puține, iar manifestările sunt 
nenumărate. Ca să înţeleg manifestarea, 
teatrul în cazul nostru, mă întorc la 
punctul de pornire, la principiul 
generator, la simplitatea cu care 
operează natura în miezul ei proteic. 

Intuind că mimesis-ul ascunde un 
germene interactiv, trec la un asediu 
total, cu toate mijloacele de care dispun 
şi din toate unghiurile care-mi par 
posibile. Dictionarele, cu tot zelul lor 
mai mult sau mai putin academic, 
rămân tributare, firesc, sensurilor 
consacrate: ,,...mimesis înseamnă o 
imitație superioară a realității, o 
reflectare transfigurată artistic...”, sau 
„Arta imită prin urmare natura, dar ea 
nu produce nicidecum un dublu sau o 
replică (Umberto Eco), ea produce o 
operă care nu este o copie, ci păstrează 
cu modelul său un raport construit. 
Legea acestei construcții poate fi 
numită mimesis.” Vorbe. Să vedem ce 
se spune despre mimică: „(cf. gr. 
mimos «imitator, actor»). Tip de 
comunicare 


Francois Jacob, Logica viului, Editura Enciclopedica 
Romana, Bucuresti, 1972, p. 140. 
20 


nonverbala, bazata pe expresia faciala, 
coroborată cu elemente gestice şi 
atitudinale, respectând coduri de 
determinism socio-cultural şi etic, care 
poate însoți, completa şi, uneori, 
înlocui comunicarea verbală. Poate fi 
spontană (de exemplu, în situații care 
provoacă emoţii violente) sau 
convențională (legată de atitudini 
sociale), dar întotdeauna poartă 
amprenta personalităţii fiecăruia.” Tot 
vorbe. Altă definiţie: ,,...mimica (...) 
participă la încuviințarea expresivă a 
unei atitudini (ameninţare sau seducţie 
de exemplu)”. Am nevoie de ceva 
mai... ştiinţific. „Mimica, se ştie, nu 
este rezervată oamenilor: animalele 
posedă un stoc mimic pentru vânătoare 
sau apărare.” E o cale! 

Un prim pas se poate face: 
mimesis-ul nu apare numai in 
inventarul uman. Şi în lumea animală 
se practică imitatia: ca modalitate de 
supravieţuire, de adaptare la mediu. 
Evident, acest proces de imitație îşi are 
începuturile în primele forme de viaţă 
(sute milioane de ani) şi s-a adâncit 
prin selecție sexuală (Charles Darwin). 
Orice variaţie individuală care se 
dovedea a fi un avantaj în competiţia 
pentru hrană, pentru partenerul sexual, 
pentru teritoriu, 

etc., se dezvolta in urmasi. Mimetismul 
biologic s-a manifestat (şi se 
manifestă) prin forma corpului, prin 
coloritul lui (includ, aici, homocromia), 
dar şi prin comportament. 

E momentul, cred, să pun în joc 
ideile lui Gabriel Tarde, idei care ar 
face puțină ordine in amalgamul 
intuitiilor. Universul e organizat pe trei 
nivele: fizico-chimic, biologic şi 
social. Devenirea, evoluţia şi progresul 
sunt asigurate de repetiție (multiplicare 
sau perpetuare de obiecte, procese 
fizice, fiinţe vii şi produse sociale) şi 
de invenție. Repetitia se produce prin 
vibraţie (în lumea fizico-chimică), prin 
ereditate (în lumea biologică) şi prin 
imitație (in lumea socială). Orice 
rezultat al invenţiei este multiplicat sau 
perpetuat de formele repetitiei. Nu e 
locul şi nu am nici timp să fac 
măruntele, dar cuvenitele observaţii. 
Retin doar cele două părți ale 
motorului devenirii universale: inventia 
(statorul) ŞI repetiţia (rotorul). 
Metafora nu ne ajută, deocamdată, prea 
mult... dar trebuie retinuta.Nu m-am 
putut abtine. Ceva m-a determinat... 
Poate că doza de mimetism social pe 
care, ca tot omul, o am şi cu. 
Mimetismul social 

(si acesta trebuie avut in vedere in 
acest cocteil) e o imitatie constienta 
(de cele mai multe ori) şi condiţionată 
cultural. Imitam când ne îmbrăcăm, 
imitam când cântăm, când ne tundem 
sau ne coafam, imităm gesturi, mimică, 
expresii verbale, sentimente, valori, 
mentalități, etc., etc., imităm şi suntem 
imitati. Dar orice imitație presupune un 
set de informaţii care, pentru a fi emise 
şi receptate, se constituie într-un cod, 
într-un limbaj... 

Dar tot n-am ajuns la esența 
căutată. Unde să fie de găsit aceasta? 
Ne aflăm încă pe un teritoriu al 
complexității. Care ar fi reperele, dacă 
am parcurge traseul de la complex la 
simplu? Teatru, om, animal, organism... 
celulă! Să ne închipuim celula ca pe un 
individ şi să vedem cum comunică ea 
cu celelalte celule, cu semenii ei, 
adică. 

Mi-am amintit, brusc, de o 
experiență făcută de un om de ştiinţă, 
experiență care ar putea deveni mai 
lămuritoare decât lexicoanele. Pe faţa 
unei lamele de sticlă, a pus un strat de 
celule vii, recoltate dintr-un țesut 
sănătos. Pe cealaltă fata a lamelei, a 
pus celule bolnave. După un timp, 
comportamentul celulelor sănătoase a 
început să semene cu cel al celulelor 

bolnave, mai precis, celulele sănătoase 
se „zvârcoleau” la fel ca cele bolnave: 
ca şi cum ar fi fost bolnave. Dar erau 
sănătoase! Boala era doar mimată. S-a 
produs doar un transfer de 
comportament. 

Dar cum se petrec aceste procese 
în detaliu? Şi, mai ales, cum se petrec 
ele în cazul omului? Pentru că, în final, 
la om ne vom întoarce şi la 
manifestarea teatrală a acestuia. De 
cum ne naştem, sau chiar din perioada 
intrauterină când muşchii sunt formaţi, 
muşchii faciali, programati de codul 
genetic, exprimă şase emoţii de bază: 
fericire, tristeţe, frică, furie, mirare, 
dezgust. Psihicul nostru e oglindit de 
Mimică, iar mimica ne e comună 
tuturor. Toți  uzăm de aceleaşi 
schimbări fizionomice, de aceleaşi 
expresii ale feței. Dar, când stimulii 
receptati de cele cinci simțuri sunt 
procesati de creier, când mimica 
noastră reacționează în funcție de 
stimuli, ce se întâmplă, de fapt, în 
angrenajul chimic al organismului gi, in 
special, al creierului? 

În profunzimea lui, creierul e ca 
un sistem de circuite electrice, care, la 
rândul lor, sunt alcătuite din miliarde 
de neuroni (în jur de o sută de 
miliarde). Neuronii comunică între ei 

prin mesaje chimice şi prin impulsuri 
electrice. Atenţie! Între neuroni, există 
un spaţiu sinaptic în care neuronii 
eliberează neuromediatori. Aceştia, 
neurotransmitatoril, asigura 
conexiunile neuronale, transmit 
informaţiile în tot creierul. Ca să avem 
o idee doar de complexitatea reţelelor 
neuronale, e de ajuns să amintesc că un 
neuron poate realiza până la 10.000 de 
conexiuni, iar un maxim de o sută de 
miliarde de neuroni pot face 1.000 de 
bilioane de conexiuni. lată procesul 
datorită căruia gândim. Reacţiile 
noastre fizice sunt determinate de 
reacții chimice. Nu contează numărul 
de neuroni, ci numărul conexiunilor 
dintre ei. Altfel spus, nu contează 
numărul neuronilor, ci numărul 
interacțiunilor în care se angajează 
aceştia. Structura rețelelor neuronale e 
determinată de informația genetică, iar 
conexiunile sunt determinate de 
experiență şi ne definesc. Creierul unui 
copil e modelat de senzaţii, de mişcări, 
de joc. Fiecare experiență întăreşte 
anumite conexiuni, care pot rămâne pe 
toată viaţa şi pot crea capacitatea de a 
imagina, de a învăţa, de a iubi, etc. 

Sintetizând, putem aproxima ce e 
cu informația şi cum circulă ea. 

Gândul e o informatie (un impuls 
electric), emoția e şi ea o informatie. 
Creierul, pentru a putea gândi, trimite 
semnale electrice de la o celulă la alta. 
Impulsurile electrice se transmit, la 
nivel cerebral, prin intermediul 
neurotransmiţătorilor. Fiecare dintre 
celulele creierului creează noi 
conexiuni sau întăresc conexiunile 
existente. Avem de-a face cu o 
interactivitate continuă. Si, ceeace mi 
se pare semnificativ în perspectiva 
lucrării de față, relația dintre neuroni, 
în esență, nu diferă de modul în care se 
„Ciocnesc” particulele elementare. 
Neuronii eliberează şi recepteaza 
neurotransmitatori prin care transmit 
mesaje electrice şi chimice, particulele 
emit şi receptează fotoni, ceeace le 
modifică direcția si viteza. În ambele 
situații, interacțiunea este mijlocită 
(neuromediatori, mesaje şi fotoni). 

Să recitim, acum, împreună, ce 
spune Aristotel despre imitație 
(mimesis), în Poetica sa. El susține că 
darul imitatiei e înnăscut, că e „în firea 
fiecăruia, şi la fel şi darul armoniei şi 
al ritmului”, ceeace am încercat şi noi 
să argumentăm în paginile anterioare, 
şi că experiența se 


4 Aristotel, Poetica, Editura Academiei, Bucuresti, 1965, p. 
57. 


26 


câştigă şi pe calea imitatiei. Şi iată că, 
dintr-odată, aridele incursiuni în fizică 
şi biologie încep să aibă o noima, 
domeniile se întrepătrund, limpezindu- 
se unele pe altele. Ce mai afirmă 
Aristotel? Că tragedia imită o acţiune, 
nu? Sa reiterăm pasajul cu celulele 
sănătoase care imită comportamentul 
celulelor bolnave şi să ne punem 
întrebarea dacă nu cumva teatrul e 
„țesutul sănătos” al unei comunităţi 
care imită „tesutul bolnav” pentru ca 
„organismul” (comunitatea) să 
funcționeze mai bine. 


27 


III. TEATRUL ANTIC GREC 


111.1. Context 


Titlul acestei lucrări ar fi fost 
mai nimerit să fie Theatron, întrucât 
semnificațiile pe care le-a purtat de-a 
lungul timpului acest cuvânt 
sintetizează de minune demersul meu: 
„loc de unde se poate privi”, la început, 
adică spaţiul în care se poate naşte 
interactivitatea între cei care 
acţionează şi cei ce urmăresc acţiunea 
şi, în final, „text scris pentru a fi pus în 
scenă”, cu alte cuvinte, drumul de la 
interactivitate la text dramatic. 

Dar, pentru a reface, oricât de 
sumar şi superficial, acest traseu, e 
necesar să mentionez ce anume - din 

contextul religios, politic, social, - a 
favorizat naşterea teatrului. 

Religia grecilor nu e revelată de 
un profet fondator, nu impune o carte 
sfântă şi, implicit, dogme de credinţă, 
nu cultivă o castă sacerdotală care să 
instituie, la rândul ei, o biserică. 
Aşadar, dacă e să judecăm după aceste 
„absenţe”, ce nu caracterizează marile 
religii, religiozitatea lor (a grecilor) se 
reduce doar la o riguroasă „respectare 
a cultelor şi a ritualurilor prescrise de 
tradiție”. Numai că, în ecuaţie, trebuie 
să includem şi cetatea, care, coagulată 
pe fond religios, a devenit un fel de 
biserică. Controlul polis-ului asupra 
cetățeanului era total. Cetăţeanul 
aparținea cetății cu tot ce avea, 
material sau spiritual, era obligat să 
împărtăşească religia cetăţii în care 
vieţuia.” Mai mult, nu se ruga acasă, în 
singurătate, ci doar împreună cu 
ceilalti, în comunitate. Această 
intervenție a polis-ului între cetățean şi 
zei, această constrângere socială, a 
determinat, cum e şi firesc, o 
artificializare a practicilor cultice, o 
diminuare a bunelor sentimente față de 
divinitate. 

i Omul grec, (Mario Vegetti, Omul şi zeii), Editura Polirom, 
Iaşi, 2001, p. 240. 


Fustel de Coulanges, Cetatea antică, vol.2, Editura 
Meridiane, Bucureşti, 1984, p. 51. 

Din dorința de  instapanire 
absolută asupra a tot ce mişcă în cetate, 
din dorinţa de a şti tot despre toţi, 
conducătorii l-au obligat pe cetățean 
să participe la toate evenimentele şi să- 
şi rostească cu voce tare opțiunile în 
problemele care frământau comunitatea. 
Discordia, dezordinea, tulburările de 
orice fel erau, astfel, strunite sau, dacă 
nu, ţinute în afara zidurilor cetăţii. În 
interior, trebuia să domnească armonia. 
Si pentru a-l avea cât mai mult timp la 
vedere pe cetăţean, pentru a-i putea 
manipula conduita, diriguitorul a 
decretat mai multe sărbători!" (aproape 
o sută pe an). 

Această înmulțire a prilejurilor 
de întrunire a fost posibilă şi prin 
aculturatie. Cand un cult devenea 
incomod câştigând tot mai multi adepţi 
extra muros şi nu putea fi eliminat, era 
asimilat intra muros, cu scopul de a fi 
sub controlul autorității. ,,Cinstea de 
care se bucurau cultele chtoniene, 
marile rivale ale celor poliade - scrie şi 
Pierre Leveque - nelinişteşte multă 
vreme oraşele. Se pare însă că în 
secolul al Vl-lea se stabileşte între 
acestea un oarecare 


a Ştefan Borbely, Mitologie generală, Editura Limes, Cluj- 
Napoca, 2004, p. 143. 

echilibru, mai cu seama la Atena. 
Pisistrate înţelege că nu poate stăvili 
succesul deja secular al ceremoniilor 
închinate zeiței Demeter sau lui 
Dionysos; hotărăşte, aşadar, să le 
integreze religiei oficiale. Neputând să 
le elimine, Pisistrate le asimilează.”!! 
Nu altceva s-a întâmplat cu tragedia. 
Trebuie să recunoaştem că hegemonii 
vremii aveau înțelepciunea nu numai de 
a administra situaţiile generatoare de 
conflict, ci chiar de a le dezamorsa, în 
timp, prin pârghii religioase, politice, 
sociale şi artistice, pârghii care, de cele 
mai multe ori, acționau convergent. 

Revenind la adunările 
obligatorii, mai trebuie spus că piaţa 
publică, locul destinat negotului, era şi 
spaţiul  etalării ideilor. Paradoxal, 
tirania, încercând să obţină controlul 
absolut, a sfârşit prin a face loc jocului 
democratic, în care fiecare îi 
supraveghează pe toți şi toți îl 
supraveghează pe fiecare. Schimbul de 
priviri, de vorbe, de idei, 
(interactivitatea, într-un cuvânt) era 
impus, necesar şi firesc. 

Cultura devine, treptat, un 
domeniu public, cunoştinţele de orice 


u Idem, De la Herakles la Eulenspiegel, Editura Dacia, 
Cluj-Napoca, 2001, p. 77. 

natură fiind etalate in agora şi supuse 
dezbaterilor, interpretărilor ŞI 
decantării valorice. 

Mulțimea filtrează tot ŞI 
hotărăşte succesul artistic, filozofic, 
politic, pacea sau războiul pentru 
cetate, viata sau moartea pentru 
cetățean. Cel mai strălucit produs al 
sistemului, Socrate, a acceptat cu 
stoicism sentinţa cenzurii comunitare, 
tocmai pentru ca legea, rezultat al 
votului cetatenesc, să rămână mai 
presus de toți. 

Din rândurile înşirate mai sus, se 
poate desprinde ideea că cetăţeanul 
grec, dincolo de datele lui înnăscute, a 
fost condamnat la oralitate, chiar dacă, 
încă de prin secolul al VIII-lea î.Hr., a 
avut la îndemână o scriere alfabetică. 
Rugăciunea era un produs al oralitatii, 
decantările ideilor filozofice, politice, 
juridice, erau, de asemenea, până a fi 
scrise, un rezultat al dezbaterilor orale. 
Putem afirma, simplu şi concis, că, 
până în secolul al V-lea î.Hr., grecii 
vorbeau şi cântau. 

Tradiţia orală se face simțită şi-n 
monoloagele mesagerilor (din tragedii) 
care povestesc acțiunile cele mai 
importante ca-n poezia epică.!? 


12 Omul grec, Coordonator: P. Vernant, (Charles, Segal, 
Auditor si spectator), ed. cit., p. 194. 

Există chiar ipoteza potrivit căreia 
primii poeţi tragici şi-ar fi rostuit 
fragmente din tragediile lor asemeni 
rapsozilor, în minte, şi să-şi fi instruit 
actorii şi corul fără intermediul unui 
text. ! 

Şi-n secolul al IV-lea î.Hr., în 
Akademia lui Platon, această tradiţie 
îşi exercită puterea. În concepţia 
„akademicienilor”, textul nu se poate 
apăra de atacurile denigratoare, rămâne 
inert in contact cu ignoranta şi că 
numai autorul, prezenţa lui vie, poate 
pune în valoare inscrisul.'* 


IHI.2. Sărbători 


Sărbătorile greceşti, în perioada 
vizată de noi, aveau un caracter 
religios, deci şi politic, şi social. 
Practicile agricole erau şi ele incluse în 
calendarul religios al sărbătorilor. 
Sărbătoare religioasă era şi competiţia 
sportivă în care erau angajate cetăţile, 
agon-ul fiind, după cum vom vedea, şi 
miezul unui ritual, dar şi nucleul 
originar al spectacolului de teatru. 

Pe durata sărbătorilor, 
deosebirile de orice fel erau abolite, 


8 Idem, p. 199. 


1 Robert Lazu, Exerciţii hermeneutice, Editura Viața 
Creştină, Cluj-Napoca, 2002. 

ierarhia familială şi socială era anulată, 
ciocnirile agresive scapau de sub 
control sau se descărcau în competiţii 
sportive integrate sau nu unui ritual. În 
dezordinea generală, sporită de 
travestiuri şi  deghizări, aberatiile 
sexuale erau îngăduite şi, pentru ca 
lipsa de măsură să fie totală, se mânca 
şi se bea mai mult decât de obicei.!5 Pe 
desfrâu pune accentul şi Nietzsche când 
defineşte serbările dionisiace.!€ 

Întrebarea care se pune în mod 
firesc e : de ce oare anticii cultivau 
aceste sărbători permisive, încă din 
perioada arhaică? Pe de o parte, cum s- 
a menționat într-un capitol anterior, 
pentru ca individul să poată fi 
supravegheat, iar pe de altă parte, 
pentru ca „excesul de sacralitate”, care 
periclita comunitatea, să poată fi 
anihilat.!” Surplusul sacral provenea din 
evenimente diverse, prilejuite de 
naştere, moarte, vânătoare, apariţia 
unui străin, etc. şi el putea fi reglat 
printr-o sărbătoare, din care, 
bineînțeles, nu lipsea sacrificiul. 
Ritualul de sacrificiu cerea o 


13 Rene Girard, Violenţa şi sacrul, Editura Nemira, 
Bucureşti, 1995, p. 130. 


16 De la Apollo la Faust, ed. cit., p. 186. 


u Ştefan Borbely, Mitologie generală, ed. cit., p. 
129. 

participare a tuturor membrilor din 
colectivitate, participare egală la 
sfâşierea şi, mai târziu, la înjunghierea 
victimei (diasparagmos, în 
manifestările menadice), participare 
egală la  îngurgitarea cărnii crude 
(omophagie)'*, pentru ca vina omorului 
să aparțină tuturor, iar răspunderea 
nimănui. Prin disipare, vina individuală 
dispărea. Greşeala colectivă, ca şi în 
jocul democratic de mai târziu, fiind 
asumată de toţi, nu mai era greşeală, 
devenea opţiune. În arhaic, victima era 
umană, trebuia să fie nevinovată şi 
alegerea ei tinea de pura întâmplare, 
altfel spus, anticipând, era un fap 
ispăşitor. Ulterior, s-a produs o 
substituire a omului cu un animal(taur, 
căprior, tap, etc.) care putea fi o 
încarnare a zeului căruia îi era închinat 
ritualul. 

Legătura dintre rit şi teatru cred 
că apare şi mai evidentă prin expunerea 
schitata a unui rit de purificare care se 
(re)prezenta în armata macedoneană, la 
jumătatea lunii martie, structura acestui 
rit fiind asemănătoare structurii 
comediei. Purificarea  (/ustrația) se 
realiza după tăierea unui câine în două 
pentru ca 


și Guy Rachet, Tragedia greacă, Editura Univers, 
Bucureşti, 1980, p. 61. 

armata să treacă printre cele două 
jumătăți („trecerea prin moarte”). Apoi, 
armata defila prin faţa participanţilor şi 
se rupea în două grupuri „adverse”, 
care simulau o luptă (agon) între iarnă 
şi primăvară. Victoria anotimpului 
tânăr era sărbătorită printr-un ospăț 
(komos) exagerat de bogat pentru ca 
anul agricol să fie aşijderea.!” Iată şi 
osatura comediei : „prologul, partea 
corală, caracterizată prin magnitudine, 
episodul (agonal, când corul se rupe în 
două, cele două jumătăți dialogand 
tensionat între ele) şi finalul, în care 
cele două părți ale corului se reunesc 
din nou, ieşind bucuros din scenă”? 
Revenind la ritualul de mai sus, trebuie 
sesizat şi ceeace nu apare în mod 
explicit, faptul că, la momentul agon- 
ului, alungarea comică a „iernii” era 
sprijinită verbal şi gestual de cei 
prezenţi, de cei în fata cărora se 
desfăşura spectacolul ritualic. Relaţia 
dintre cei care acţionează şi cei care 
privesc s-a păstrat şi-n reprezentarea 
comediei de mai târziu. Agon-ul 
(religios sau teatral) îşi întreține 
combustia cu reacțiile vii ale 


13 Ştefan Borbely, De la Herakles la Eulenspiegel, ed. cit., 


p. 23. 


a Idem, p. 25. 

spectatorilor, cu intervențiile lor 
transformatoare, reacţii şi intervenţii 
care au darul de a metamorfoza, în 
timp, conținutul şi forma 
reprezentatiilor. 


II.3. Originile teatrului 


Originile teatrului constituie o 
zonă lipsită de dovezi certe, de 
informaţii scrise „la cald”. Procesul, în 
întregul lui, a depăşit cu mult durata de 
viață a unui posibil martor şi nici 
etapele n-au fost consemnate. Indiciile 
sunt sărace, mai mult iconografice, iar 
relatările, câte sunt, au apărut post- 
factum. Lucrarea de faţă nu-şi propune 
să treacă în revistă toate ipotezele 
lansate de cercetători de-a lungul 
timpului (nici n-ar putea), aşa că ne 
mărginim să consemnam doar polii 
opuşi ai controverselor : Aristotel şi 
Raffaele Cantarella. 

Naşterea teatrului s-a produs 
datorită improvizatiei, scrie Aristotel în 
Poetica (comedia din cântecul 
licentios, iar tragedia din ditiramb)”!. 
Punctul de vedere al lui Raffaele 
Cantarella (Eschil, 1941), extras din 


2l Aristotel, op. cit., pp. 57-58. 

Istoria teatrului universal, a lui Vito 
Pandolfi, e categoric şi aproape 
simplist. Autorul în cauză susține că 
Pisistrate (prin Tespis) a înlocuit, doar, 
ditirambul cu tragedia.” Nu pot să 
afirm ca documentarea mea este 
exhaustivă şi că, în cunoştinţă de 
cauză, imbratisez direcția data de 
Aristotel, dar, din cele câteva lucrări 
importante parcurse, liniile de forţă s- 
au ales de la sine. 

Totuşi, tabloul naşterii teatrului 
cere culoare şi dinamism, trăsături care 
nu-l prea caracterizează pe lucidul 
Aristotel. Recursul la alti autori e mai 
mult decât necesar. În viziunea lui 
Nietzsche, tragedia s-a născut din 
muzică, din cântecele corului.*? Guy 
Rachet, impartasind opțiunea lui 
Witzburg, e de părere că elementul 
constitutiv fundamental al teatrului a 
fost tragoidios-ul, un cântec al corului, 
ritmat de un dans  „labirintic”, 
purificator.” 

Într-una din cărțile lui Ştefan 
Borbely, Evanthius (De Tragoedia et 
Comoedia), apropie corul (acompaniat 


A Vito Pandolfi, [storia teatrului universal, vol. I, Editura 
Meridiane, Bucureşti, 1971, p. 36. 


23 De la Apollo la Faust, ed. cit., p. 256. 


A Guy Rachet, op. cit., p. 73. 

de flaut) de altarul sacrificial: 
„tragedia a fost la început un simplu 

poem cântat de Cor, acompaniat de 
flautist, in jurul altarelor de sacrificiu 
încă fumegande”’’, iar Fernand Robert 
identifică germenii teatrului în „riturile 
funerare chtoniene, în jocurile cu temă 
de patimi”, în „riturile cathartice 
colective de expiere şi purificare” şi în 
dithyrambos. *° 

Constantin Paiu vede la originea 
teatrului tragos-ul (cântecul tapilor) 
intonat de corul de sileni şi satyri, cor 
condus de un corifeu, care decidea 
declanşarea imnurilor, oprirea lor şi 
intercalarea povestirilor din viața 
zeului tutelar. Pasajul cu adevărat 
interesant pentru lucrarea de față este 
acela în care autorul comentează 
împărțirea corului în două 
„semicoruri”: „se cânta alternativ — 
scrie Constantin Paiu — şi se purta un 
fel de dialog, cu întrebări şi răspunsuri 
de fiecare parte”.*’ Dacă ar fi precizat 
şi faptul că totul era într-o continuă 
facere, refacere, prefacere, aceasta 
plămădire fiind determinată de spiritul 
improvizatiei şi de resortul proteic al 
interactivitatii, m-aş fi întrebat daca n- 
a fost prezent la petrecerea grecilor 


23 Ştefan Borbely, Mitologie generală, ed. cit., p. 152. 
20 Idem, p. 153. 


th Constantin Paiu, Repere in Teatrul antic grec si latin, 
Editura Artes, Iasi, 2000, p. 2. 

(vezi Preambul) care a provocat aceasta 
scurtă privire asupra interactivitatii in 
teatru. 

Să finalizăm tabloul cu tuşele lui 
Vito Pandolfi, comprimându-i ideile. 
Istoriograful teatrului plasează 
începuturile spectaculare în perioada 
când miturile erau doar povestite. 
Povestirea — pretinde Pandolfi — s-a 
metamorfozat în spectacol ritualic şi, în 
cadrul ritualului, ditirambul liric a 
devenit ditiramb coral (de satiri); 
corifeul a intrat in dialog cu corul — 
continua Pandolfi — ca abia Tespis, cu 
trupa lui ambulanta, să inventeze 
protagonistul şi, mai pe urmă, Eschil să 
introducă deuteragonistul.** Esentiala 
şi semnificativă rămâne următoarea 
frază: „Povestitorul  epopeei este 
înlocuit de interpretul de pe scenă, 
unde se produce o participare mai 
directă a cetăţenilor””. Cum s-ar 
interpreta această „participare? mai 
bine, dacă nu prin interactivitate? 


111.4. De la om real la 


actor-spectator 
Germenii teatrului nu trebuie 
căutaţi doar în antichitate şi la nivel 


Vito Pandolfi, op. cit, p. 22. 
a Idem, pp. 36-37. 

de colectivitate, ci în prezentul 
fiecăruia din noi, la nivel individual, 
manifestarea lor concretizandu-se in 
scurte scenarii anticipative sau 
reparatorii, derulate cu întreruperi de 
corecție,  înlăuntru. Spectatorul este 
exclus sau, mai bine spus, nu e de 
presupus încă. „Repetiţia” interioară 
vizează scene viitoare din viata, scene 
care includ doar „actori virtuali”. Avem 
de-a face cu un „teatru virtual” fără 
spectatori. Nevoia de spectatori apare 
când dificultățile individuale au fost 
depăşite şi ele pot fi arătate lumii, ca 
izbânzi sau ca eşecuri. Şi sâmburele 
interactivitatii apare în scenariile 
individuale, punând în joc actanți 
virtuali, care pot deveni actanti vii şi, 
din cauza tracului individual în fața 
actantilor vii, spectatori. N-aş fi scris 
acest paragraf, dacă n-aş fi convins că 


aceeaşi pornire spre exhibare 
marchează şi originea teatrului grec. 
In perspectiva filozofica, 


inceputurile teatrului presupun ,,o dubla 
transformare, petrecută la nivelul 
esteticului: a) omul real devine 
spectator de teatru; b) evenimentul 
tragic devine anecdotă scenică. Ambele 
elemente trec din ordinea 

reală a lumii în aceea ideală a artei.”*° 


Pur si simplu. Dar pe noi ne intereseaza 
taman ceeace nu rosteşte măiastra 
formulare, procesul de metamorfozare a 
tragicului în tragedie (aş adăuga: al 
actantului în actor) şi al omului real în 
spectator. Am evitat expresia „anecdotă 
scenică” din două motive: „anecdotă” 
are o nuanţă peiorativă, consonând cu 
disprețul filozofului pentru ceeace nu 
intră în sfera de care se ocupă 
dumnealui, iar „scenică” nu corespunde 
întru totul realității, scena apărând 
mult după producerea primelor forme 
de spectacol. Nemaivorbind că, la 
începuturi, evenimentul colectiv se 
desfăşura ca un proces magmatic, era 
un amalgam, ceremonia religioasă era 
structurată pe elemente spectaculare, 
liturghia era un amestec de cântec şi 
recitare*', iar omul real era, succesiv, 
şi actor şi spectator, trăia sentimentul 
comunitar ca om viu, dar, în acelaşi 
timp, acţiona ca personaj al ritualului 
sau participa, detaşându-se, la 
spectacol. Mai putem adăuga, adâncind 
puţin, că spectatorul priveşte şi cugetă, 
dar, concomitent, participă 


ee Gabriel Liiceanu, Tragicul, O fenomenologie a limitei si 
depasirii, Editura Umanitas, Bucuresti, 2005, p. 134. 


al Vito Pandolfi, op. cit., p.16. 

afectiv la ceeace vede. Pendularea lui, 
între aceşti doi poli, generează plăcerea 
estetică provenită, paradoxal, din 
durere, plăcere pe care omul real, în 
faţa evenimentului tragic, n-o poate 
resimti, fiind mult prea aproape de 
condiția victimei. 

Încerc să-mi închipui ce reacție 
ar fi avut Nietzsche dacă, prin absurd, 
ar fi citit afirmaţiile de mai sus, ştiută 
fiind poziția lui rigidă în raport cu 
ideea lui A. W. Schlegel referitoare la 
corul tragic. Pe scurt, Schlegel vedea în 
cor „spectatorul ideal”, iar Nietzsche 1- 
a catalogat opţiunea ca fiind 
„grosolană” şi ,anti-stiintifica”. 
Printr-un sofism de toata frumusetea, 
reuşeşte să împingă spre absurd 
consecinţele definiţiei schlegeliene.** 
Nietzsche omite din chimia psihologică 
a corului ingredientul care s-ar putea 
numi simulacru, joc, în ultimă instanţă. 
Corul vede oameni reali, în personaje, 
doar în interiorul convenției propuse de 
tragedie, dar oamenii reali, care 
compun corul, văd si personajele. Acest 
melanj de empiric şi estetic refuză grila 
reductionista cu care operează, 
fatalmente, filozofia, mai precis, orice 
efort de ridicare a vieții în aerul 


= De la Apollo la Faust, ed. cit., pp. 205-206. 

rarefiat al generalului înregistrează 
pierderi semnificative. Culmea e că, 
doar peste câteva pagini (211-212), 
filozoful incuviinteaza afirmaţia lui 
Schlegel, dar, nu se putea altfel, după 
ce identifică el „un sens mai adânc”. 
Devenirea omului real în actor este 
surprinsă de Nietzsche, dar prea vag 
pentru ceeace ne propunem în această 
lucrare. Discursul poetic al filozofului, 
adus în cuvinte simple, se dovedeşte a 
fi o banalitate, nelipsită, de altfel, din 
studiile care abordează naşterea 
teatrului. El susține ca mulțimea 
dionisiacă naşte corul, iar acesta naşte 
teatrul." 

Mai aproape de gândul meu mi se 
pare a fi Vito Pandolfi când plasează 
stabilirea raportului actor-spectator în 
momentul naşterii cântului epic şi a 
primelor imitații comice. Afirmația 
„interpretul se desprinde de public”, 
însă, e o neglijenţă logică: publicul nu 
exista, el începe să existe din momentul 
în care un om real devine interpret, ca 
atare, interpretul nu se poate desprinde 
de public, ci de masa participanţilor la 
adunare. Şi încă ceva: raportul actor- 
spectator era deja format, dar, pentru 
istoric, e 


a Idem, pp. 211-212. 
îi: Vito Pandolfi, op. cit., p.17. 

mai comod să-l înregistreze laolaltă cu 
dovezile incontestabile. 

Între mit şi tragedie, câteva 
secole, „darul imitatiei fiind (...) în 
firea fiecăruia”, cum spune atât de bine 
Aristotel, iar condițiile favorizând, 
după cum am văzut, exibarea şi 
aparența, se produce o conştientizare a 
fictivului, gândirea şi manifestarea 
spectaculară se infiltrează in toate 
resoartele cetăţii. La urma urmei, ce 
era agora, altceva decât o scenă, în 
care juca  actorul-politician pentru 
spectatorul-cetatean? 

Dar să luăm un caz concret. După 
10 ani de exil, Pisistrate pune la cale 
un truc spectaculos şi recâştigă puterea 
în Atena: într-un car electoral”, 
însoţită de crainici care, evident, 
susțineau revenirea tiranului, apărea 
însăşi patroana cetăţii, zeiţa Atena. 
Descoperim, iată, în Pisistrate, un 
scenarist şi un regizor de evenimente. 

Puterea fictivului, manifestat 
prin mijloace teatrale, de a capta şi a 
convinge, l-a scandalizat pe însuşi 
înțeleptul Solon, care a considerat 
introducerea actorului, de către Tespis, 
alături de cor, o profanare. Apăruse 
pericolul ca simulacrul să-şi piardă 

caracterul de convenție şi să se 
substituie realității. 

Pe de altă parte, spectatorul grec 
(„grecii sunt un popor de spectatori” 
afirmă Charles Segal**), odată intrat în 
povestea tragică, se lăsa vrăjit cu totul 
de iluzia spectacolului, ajungând să 
creadă că ceeace vede e chiar real. Aşa 
s-a întâmplat, spre exemplu, la 
reprezentarea tragediei Căderea 
Miletului, a lui Phrynicos, când cei 
prezenți au retrăit aievea atrocități 
petrecute cu 10 ani înainte; la fel, ba 
chiar mai grav, au stat lucrurile la 
Eumenidele lui Eschil: Furiile au 
stârnit atâta groază, încât - s-a scris - 
multi copii au leşinat ori au murit, iar 
femeile au avortat.*° 

Reacţiile n-ar trebui să ne mire 
peste măsură şi să ne împingă la 
concluzii pripite, in legătură cu 
raportarea grecilor la fictiv. Scena, 
pentru ei, avea autoritatea pe care şi-au 
dobândit-o radioul şi, mai târziu, 
televizorul. 2380 de ani trecuseră de la 
prima reprezentare a Eumenidelor şi 
auditorii lui Orson Welles - acesta lectura, la 
radio, Războiul lumilor (Herbert 
George Wells) — n-au avut un 


33 Omul grec, ed. cit., p. 174. 
ae Idem, p. 191. 


47 


comportament care să dovedească o 
evoluţie, în timp, a receptorului. 

Dorinţa şi voinţa „publicului de a 
se supune iluziei, jocului, simulacrului, 
de a risipi energiile emoţionale în ceva 
care este conotat ca ficțiune sau 
Alteritate”, se pare că a impus 
introducerea  măştii. „Vraja  măştii 
dionisiace eliberează, în doze 
controlabile, temerile, anxietatile, 
irationalitatea ce mocnesc in cetate” 
scrie mai departe Charles Segal”. 
Thespis a fost acela care, se pare, a 
jucat prima dată mascat, până la el, 
după cum arată materialele 
iconografice, nici  coreuţii, nici 
axarhul, neutilizând acest mijloc de 
esentializare a personajului.** Masca, 
pe lângă funcţia de distanţare şi, 
implicit, de protejare a spectatorului, 
înlesnea satyrilor ambulanți 
modificarea piesei şi înlocuirea eroului, 
potrivit locului în care se juca." 
Această adaptare permanentă a 
scenariului, fără doar şi poate, nu se 
putea realiza fără a se apela la 
improvizație, iar improvizatia, e de 
presupus, crea premizele 
interactivitatil. 


37 Thidem, p. 190. 
38 Guy Rachet, op. cit., p. 79. 
A Ştefan Borbely, Mitologie generală, ed. cit., p. 156. 

III.5. Improvizatie şi imitație 


Inainte de a aduce in prim plan 
argumentele lui Aristotel, ne-ar fi de 
folos o pagina din Mitologia generală a 
lui Ştefan Borbely. Să reiterăm, aşadar, 
un rit de iniţiere, în situaţia în care 
mama lui Ahile, zeița Thetys, îşi 
ascunde fiul pe o insulă, în palatul unui 
rege, cu scopul de a-l feri de înrolarea 
pentru războiul troian. Ahile este 
travestit în femeie şi se deconspiră 
când Odysseus, deghizat în negustor, 
îşi pune tovarăşii de farsă soldateasca 
să simuleze un atac asupra cetății. Cum 
era de aşteptat, eroul nostru nu alege 
maruntisuri femeieşti de pe taraba 
negustorului, ci arme.  „Prefăcătoria, 
regresia iraţională, asumarea 
vremelnică a unei identități străine fac, 
toate, parte, din recuzita coregrafică a 
riturilor de iniţiere”, concluzionează 
Ştefan Borbely. Travestiul, deghizarea, 
simularea, toate acestea sunt procedeele 
şi, în acelaşi timp, rezultantele 
imitatiei. 

Aristotel scrie că: „Epopeea şi 
poezia tragică, ca şi comedia şi poezia 
ditirambică, apoi cea mai mare parte 
din meşteşugul cântatului cu flautul şi 


a Idem, p. 122. 

cu cithara sunt toate, privite laolalta, 
nişte imitaţii”*!. Cand ne prezintă 
cauza acestor manifestări ( „darul 
înnăscut al imitatiei, sădit în om din 
vremea copilăriei”), filozoful afirmă, 
de fapt, avant la lettre, că imitatia e un 
dat genetic, dar că abilităţile mimetice 
pot fi şi cultivate. Dar, mai adaugă 
autorul, în pagina următoare: „cei 
dintru început înzestrați pentru aşa 
ceva, desăvârşindu-şi putin cate putin 
improvizatiile, au dat nastere 
poeziei”. 

Improvizatorii (costume şocante 
prin culoare, croială şi îmbinare a 
elementelor) combinau, în 
reprezentațiile lor mai întotdeauna 
spontane, replici şi scenete (ca-n 
commedia dell” arte) pe care le adaptau 
în funcţie de loc şi de motivul 
sărbătorii. 

Improvizatia şi imitatia: invenție şi 
repetiţie. Tot ceeace s-a inventat prin 
improvizație s-a conservat ca forma, s- 
a multiplicat în spaţiu, şi s-a transmis 
de la o generaţie la alta, s-a repetat, 
adică, prin imitație. Improvizatia şi 


i Aristotel, op. cit., p. 53. 
2 Idem, p.. 56. 


Ştefan Borbely, De la Herakles la Eulenspiegel, ed. cit., pp. 
25-26. 

imitatia: statorul şi rotorul creaţiei, 
creație permanentă care a marcat 

trecerea de la narator la actor, de la 
povestire orala la text dramatic. 

V. CONCLUZII 


Noutatea pe care mizează această 
lucrare consistă în faptul că decelează 
patru principii generatoare, în cele trei 
lumi cărora le apartinem § (fizico- 
chimică, biologică şi socială), anume 
impulsul, interactivitatea, invenţia şi 
repetiţia şi fundamentează cvasi- 
ştiinţific impulsul creator teatral, 
interactivitatea teatrală, improvizatia 
şi  imitația în teatru, urmărind, 
bibliografic, perioada cuprinsă între 
momentul devenirii evenimentului în 
spectacol şi momentul naşterii textului 
dramatic. 


a. Impulsul. 

Impulsul se poate defini 
adjectival, în concordanță cu lumea la 
originea căreia se află, astfel: impulsul 
energetic (spin) în lumea anorganică, 

impulsul viu in lumea organică şi 
impulsul ludic/creator în lumea socială. 
Tendința impulsului energetic e, cu un 
cuvânt al lui Noica, întru 
microstructură (atomică, moleculară), 
şi macrostructura (stelară, planetară, 
galactică, etc.), a impulsului viu e 
întru  microstructură (celulară) şi 
macrostructură (vegetală, animală) şi a 
impulsului creator al omului, întru 
diverse structuri. Din aria largă de 
manifestare a impulsului creator, noi 
avem in vedere doar concretizarile 
teatrale. Atomii constituenti ai materiei 
organice nu diferă de atomii 
constituenți ai materiei anorganice. 
Cărămizile fundamentale rămân 
aceleaşi. Mai mult, la baza impulsului 
viu stă impulsul energetic, iar la baza 
impulsului creator stau impulsul 
energetic si impulsul viu. Lucrurile par 
a sta altfel, când ne referim la 
structurile vii care produc structuri 
spirituale, doar pentru că saltul de la 
materie la idee rupe lanțul logicii 
noastre comune, a bunului simț, logică 
întemeiată pe principiul conform 
căruia o propoziţie poate fi ori 
„adevărată”, ori „falsă”. Dar, de când 
s-a introdus şi o a treia valență, aceea 
de „posibil”, iar mai târziu, s-a admis 
că între „adevărat” şi „fals” există un 

număr nesfârşit de „posibili”, începem 
să ne îndoim de „certitudinile” oferite 
de simţuri. La urma urmei, acelaşi salt 
fără un răspuns pertinent, pentru logica 
noastră pedestră, s-a petrecut şi de la 
materia anorganică la cea organică. 
Aşadar, procedând întocmai ca natura, 
alegând, adică, simplitatea maximă a 
principiului generator, vom conchide că 
impulsul  ludic/creator al actorului 
imitator şi improvizator e cel care 
naşte structura spectacolului, ceeace 
ne-am silit să demonstrăm, şi, abia 
după aceea, impulsul ludic/creator al 
actorului-scriitor creează structura 
textului dramatic. Fireşte, osatura 
spectacolului „oral” include o alcătuire 
rudimentară de „text” dramatic, totuşi, 
actorul-autor, care poate medita şi 
reveni asupra celor scrise, 
concentrează, esentializeaza, stăpâneşte 
mai bine acţiunea complexă şi, în final, 
furnizează spectacolului o bază de 
pornire închegată. 


b. Interactivitatea. 

Pentru atestarea interactivitatii 
în lumea fizică, o familiarizare (la 
nivel de poveste) cu fizica particulelor 
elementare, fără îndoială, se impune. 
La nivelul particulelor elementare, 

zona in care noțiunile „materie” şi 
„energie” se confundă, interactivitatea 
e interacțiune, iar aceasta constă in 
emisia şi absorbţia de particule 
virtuale, particule care, atenţie, sunt 
structuri, forme. Practic, ciocnirea 
între două particule e un simulacru, e 
un ca şi cum, relația e mediată. 
Interactivitatea, e lesne de reperat în 
lumea viului şi în social, de aceea nici 
nu voi insista în a vă agasa cu 
informaţii  arhicunoscute. Voi mai 
spune doar că prelucrarea şi integrarea 
informaţiei, în creier, se realizează 
printr-o interactivitate continuă şi că 
impulsul, electric de aceasta dată, se 
transmite prin intermediul unor 
neurotransmiţători (eliberaţi ŞI 
receptati de neuroni). Gândirea noastră 
e un rezultat al  interactivitatii 
neuronale. Până şi contactul cu noi 
înşine, am văzut, e mijlocit, stă sub 
semnul lui ca şi cum. 

Particule virtuale, 
neurotransmitatori, sunete muzicale, 
cuvinte, etc. — nişte intermediari în 
sânul a ceea-ce-este, nişte agenți ai 
mişcării energetice, psihice şi 
spirituale, acționând separat şi în grup, 
ducând informația de colo-colo, făcând 
posibilă diversitatea în lume — dau 
statut şi pondere iluminării. Paradoxal, 

prin internet, un mediu artificial de 
comunicare a informatiei, omul a ajuns 
la simplitatea naturală, altfel spus, a 
mutat realitatea, cu toate 
interactivitatile ei, din lumea fizică în 
cea virtuală. 


c. Improvizatia şi imitatia. 

Pornind de la o idee a lui 
Gabriel Tarde şi aprofundand, am 
stabilit că impulsul duce la structură 
prin două procese: invenția şi repetiţia. 
Dacă repetiţia o pot identifica în toate 
cele trei lumi — vibrația în lumea 
fizico-chimică, ereditatea in lumea 
biologică şi imitatia în lumea socială —, 
iată că invenția n-o pot detecta, 
neavând deocamdată lecturile necesare, 
decât in ultimele două: wmutatia 
genetică in biologic şi nenumărate 


forme în social, cu precizarea, 
indispensabilă studiului nostru, că, în 
teatru, invenția e asigurată de 


improvizație. E adevărat că imitatia e o 
practică des întâlnită şi în lumea 
animală — imitație fizică şi 
comportamentală -, dar e fixată genetic 
pe supraviețuire si perpetuare. 

Teatrul, abordat din perspectivă 
fizică şi biologică, iese din zona 
divertismentului sau, şi mai bine spus, 
divertismentul scapă de nuanța 

depreciativa. 

Premizele interactivitatii in 
socialul grec — religiozitatea ,,relaxata” 
şi tirania (care obliga cetățeanul la 
participare comunitară, la oralitate, şi 
acultura rituri şi manifestări pentru a 
gestiona mai uşor sursele de conflict) — 
au făcut posibilă impunerea jocului 
democratic şi, prin acesta, stimularea 
preocupărilor ştiinţifice, filozofice, 
politice, teatrale, etc. De remarcat, şi 
filozofia, şi politica, datorită 
interactivitatii, 
s-au manifestat ,,teatral”. Apariția 
teatrului era iminentă. Originarea lui 
din ritual, din cântecul licentios şi din 
ditiramb e un travaliu anevoios şi, daca 
nu rezişti tentatiei, fără sfârşit. De 
aceea, ne-am limitat la câțiva autori şi- 
am insistat mai ales pe ,,mecanisme”, 
pe „resorturi”, evitând o expunere pe 
orizontală care ne-ar fi aglomerat cu 
date despre apolinic şi  dionisiac, 
ditiramb, hybris şi sophrosyne, 
katharsis, comedie şi tragedie, date 
utile cunoaşterii fenomenului teatral, 
dar redundante demonstrației noastre. 

Mai importantă, in economia 
lucrării, a fost pentru noi transformarea 
unui eveniment în spectacol şi a omului 
real în 

actor-spectator. Si, pentru că aceste 
transformări nu erau cu putință fara 
înclinarea  grecului către travesti, 
deghizare şi simulare, am insistat pe 
mijloacele impulsului ludic/creator, pe 
improvizație şi pe imitație. Prin 
improvizație şi imitație, ajutat şi de 
mască, actorul a putut să-şi dezvolte un 
scenariu de spectacol şi să-l adapteze 
în funcție de loc şi de timp. În 
momentul în care Pisistrate a aculturat 
spectacolul teatral, cunoscându-i 
puterea de manipulare, a fost necesară 
o formă scrisă a vorbelor rostite, 
pentru a evita influențele nedorite ale 
replicilor şi pentru a-l putea determina 
pe actorul-autor să modifice textul 
potrivit intențiilor sale politico- 
administrative. Această condiție impusă 
de polis, care suporta şi cheltuielile de 
reprezentare în concursurile teatrale, 
această aparentă aservire politică şi 
religioasă — textul scris — a impulsionat 
creația dramatică. 

Actorul-autor arde „virtual” 
etapele interactive ale imitatiei şi 
improvizatiei, dar textul dramatic nu 
exclude improvizatia, interactivitatea $1 
imitatia din reprezentatiile viitorului 
spectacol. 

In intentiile nescrise ale acestor 
pagini, imi propuneam să cercetez şi 
modalitatile prin care teatrul de azi 
experimentează trecerea de la textul 
dramatic la interactivitate, dar 
concretizarea integrală a proiectului ar 
fi însemnat o suprasarcina pentru 
lucrarea de fata. 

AUTORI 


CU IUBIRE, DESPRE TEATRU 
SHAKESPEARE 


„Teatrul ca sublimare a 

atitudinii estetice fata de realitate, 
teatrul ca mimesis sau katharsis, teatrul 
ca poezie sau limbaj, teatrul ca 
reflectare  transfigurare, ca act al 
cunoaşterii, reprezintă una din formele 
conştiintei sociale menite să exprime, 
în pluralitatea imaginilor dramaturgice 
sau scenice, experiențe umane, 
existența socială raportată la om, 
universul uman al epocii, aspiraţia 
omului către progres şi civilizaţie, 
omul angrenat şi integrat în patosul 
constructiv al societății. Diferitele 
ipostaze pe linia definirii conceptului 
de teatru subliniază în mod deosebit 
caracterul reflectoriu al spectacolului 
teatral, capacitatea dramaturgiei şi a 
artei interpretative de a exprima o 

pozitie, o atitudine, un ideal sau un 
crez.” 44 

Frumos, numai că teatrul, azi, nu 
mai e principalul canal de comunicare. 
Tinerii nu citesc teatru $1 nu prea merg 
la spectacole de teatru. Şi, totuşi, 
teatrul rămâne un mijloc de schimbare 
a lumii, dar nu oricum, ci prin iubire. 
Shakespeare reprezintă un punct de 
plecare în descoperirea şi 
redescoperirea teatrului. 

Înainte de orice, să trecem în revistă 
schimbările spectaculoase ale 
mijloacelor de comunicare din ultimele 
patru-cinci secole. 

Se împlinesc 555 de ani de când 
tiparnita a ucis povestitorul, 115 ani 
de când filmul a ocupat sălile de teatru, 
peste 50 de ani de când televiziunea 
pulverizează cinematograful şi teatrul 
în casa oricărui cetățean şi stinge 
lumina de pe carte, 30 de ani de când 
computerul confiscă tot şi 20 ani de 
când internetul stinge, aprinde, 
pulverizeaza, confiscă gi restituie. A 
vorbi despre teatru, azi, pare a fi o 
actiune riscanta, o alunecare in penibil 


Ae Tobosaru, Ion, Principii generale de estetică, editura Dacia, 
Cluj-Napoca, 1978, pag. 267/268 

şi anacronic. 

De foarte multe ori m-am certat cu 
prieteni, cu oameni de teatru, cu 
necunoscuţi, cu duşmani, pe o tema 
spinoasă, aparent la îndemâna tuturor, 
ca fotbalul, şi anume soarta teatrului în 
epoca audio-vizualului super- 
electronic. Uneori m-am gândit că 
n-ar fi rău să scriu un articol, o carte, 
alteori am fost pe punctul de a face o 
emisiune tv, chiar mi-a trecut prin cap 
că poate ar trebui schimbat câte ceva în 
sistemul de învățământ. În cele din 
urmă, m-am întors la teatrul de la care, 
de fapt, pornisem. Teatrul nu poate fi 
contestat, hulit, iubit, ajutat, schimbat, 
terfelit, sublimat decât prin teatru. Cu 
armele lui, cu energiile lui, cu umorile 
şi neputintele lui. De ce? Pentru că 
atunci când spui teatru, spui iubire şi, 
când e vorba de iubire, nimeni nu se 
poate amesteca, nimeni în afara celor 
implicaţi în relație. Iubire, da, iubire! 
Autorul scrie din iubire pentru oameni, 
regizorul pune spectacolul în scenă 
suferind de aceeaşi iubire, iubindu-şi 
necondiţionat colaboratorii, toţi 
realizatorii spectacolului îşi închină 
munca spectatorilor, care, la rândul lor, 
dacă spectacolul e reuşit, se 
îndrăgostesc de actori, de regizor, de 
scenograf sau de muzician. Cum scrie 

Eugenio Barba, adresându-se actorilor? 
„Nu uitati: munca şi prezența voastră 
trebuie să-l facă pe un altul să devină 
„îndrăgostit”. 

Chiar, de ce e necesar ca 
spectatorul să se indragosteasca de 
actor sau de oricare alt realizator al 
spectacolului? Pentru ca, altfel, el nu 
poate fi schimbat. Si daca teatrul nu-l 
schimbă pe spectator şi, prin acesta, nu 
modifică ceva în lume (mentalități, 
stări de spirit), nu-şi află rostul. 

Constatăm, în ultimul timp, că, da, 
cultura nu ne face mai umani, asistăm 
neputincioşi la divorţul păgubos dintre 
artă şi arta de a trăi, abia am scăpat de 
presiunea persecuției şi cenzurii şi, 
fericiți, ne lăsăm inghititi de mlaştina 
indiferentei şi anonimatului, pentru că, 
nu-i aşa, dacă totul e permis, nimic nu 
mai are importanţă... De ce toate astea? 
Pentru că lipseşte iubirea din ecuaţia 
comunicării. Televiziunea şi Internetul 
au câştigat bătălia cu Teatrul, dar n-au 
câştigat războiul. $i nici nu au vreo 
şansă. Iubirea virtuală, iubirea 
mijlocită tehnic, e fadă, inconsistentă, 
păleşte odată cu stabilirea primului 
contact viu, adevărat. Or, contactul viu 
şi adevărat, nemijlocit, este privilegiul 
teatrului. Puterea teatrului stă în iubire. 
Doar 

iubirea poate schimba ceva in lume. 

Să ne amintim ca Enkidu, prietenul 
lui Ghilgameş, sălbatic / primitiv fiind, 
n-a putut face pasul înspre civilizație 
decât după ce a fost „îmblânzit” de o 
femeie, adică, după ce s-a îndrăgostit. 
Pentru  „îmblânzire” pledează şi 
Antoine de Saint Exupery, în Micul 
print. Evident, prin iubire. În zadar se 
străduieşte Prospero, din Furtuna lui 
Shakespeare, să-l „îmblânzească” pe 
Caliban. Ceea ce face el e mai degrabă 
dresură. Mai multe şanse ar avea 
Miranda de care Caliban e îndrăgostit. 
Dar lui Prospero nu-i ies toate aşa cum 
şi le propune şi poate pentru că multe 
se petrec doar în mintea sa. Lui 
Shakespeare, însă, i-a ieşit totul! De 
aceea, cred eu, ori de câte ori încercăm 
o reconsiderare a teatrului, e necesară 
întoarcerea la anul 1. În teatru, 
calendarul e altul. Dacă spui Eschil, 
spui de fapt anul 2089 înainte de 
Shakespeare, dacă spui Brecht, spui 
anul 334 după Shakespeare, dacă luăm 
data de azi, socotiți şi dumneavoastră... 
În teatru suntem mai tineri. Normal. 
Întâi trăim şi pe urmă jucăm. Ideal ar fi 
să jucăm în timp ce trăim. Nu ne-am 
mai confunda cu rolurile, n-am mai fi 
penibili, pagubosi, poate că n-am mai 

înnebuni, poate că nu ne-am mai 
sinucide $i, mai ales, poate ca nu ne-am 
mai omori intre nol. 

Shakespeare, deci! 

Literar ŞI literal vorbind, 
Shakespeare se cere tălmăcit nu numai 
din engleză în română sau în chineză, 
Shakespeare trebuie tradus chiar din 
engleză în engleză. În teatru, 
Shakespeare trebuie scuturat de colbul 
vremii lui şi tăvălit prin praful zilelor 
şi nopților noastre. Numai că 
Shakespeare nu reînvie doar dacă îi 
dezbrăcăm personajele de însemnele 
epocii în care se mişcă pentru a le 
acoperi cu hainele de acum şi de aici. 
Vorbim, ne batem, iubim şi murim 
altfel. Lumea e altfel şi teatrul e ca 
lumea. Shakespeare făcea tot felul de 
aluzii la oameni şi obiceiuri din tara 
lui, din vremea lui, pentru că practica 
un teatru viu şi adevărat. Pentru a-l 
reînvia pe Shakespeare nu-i de ajuns să 
i ne închinăm la moaşte, trebuie să-l 
aducem viu printre noi. Cu cât ne 
apropiem noi mai mult de el, cu atât 
suntem mai departe de spiritul lui. Ne 
străduim să-l aducem pe el printre noi ? 
suntem aproape de adevăr, de frumos şi 
de tot ce mai vreți... L-ati citit? Nu l- 
ați citit ? Nicio nenorocire. Să fim 
sinceri, puțini sunt aceia care au 

făcut-o. Şi pe urmă, vorba lui Noica, ce 
fericiţi vom fi atunci când vom lua 
contact cu marele autor, prin 
intermediul unei cărți ori a unui 
spectacol! E de ajuns să te apropii de o 
piesă, de un personaj, de o replică 
măcar, şi, dacă ceva în tine intră în 
rezonanţă, vei căuta mereu repetarea 
miraculosului moment. 

De ce Shakespeare şi nu Caragiale?! 
Pentru că, la noi, Shakespeare s-a 
întrupat în trei genii : Eminescu, 
Creangă şi Caragiale. Dacă vrei să 
scormonesti in abisuri, te-arunci în 
Groapa Marianelor, nu în Balta Brăilei 
sau în putul din fundul grădinii. 
Shakespeare nu e al nimănui. 
Shakespeare e al tuturor. Al fiecăruia 
din noi. Şi la urma urmelor, aşa cum ni 
l-au luat alții pe Dracula, de ce nu 
l-am confisca şi noi pe Shakespeare ? 
De ce nu i-am tâlhări de Shakespeare ? 
Frunzariti-l, cititi-l, studiati-l, mancati- 
1! Vedeți filme şi spectacole 
Shakespeare! Veti constata că la micul 
dejun, la cumpărături, în pat, ori când 
vă certati in familie, sunteți personajele 
lui. Nu trebuie să fii cocoşat şi schiop 
ca să ai ceva din Richard al III-lea. 
Poti simți ca Doica, din Romeo si 
Julieta, chiar dacă nu esti grasa şi 
batrana. Treci prin 

chinurile lui Lear şi fără să ti se scoată 
ochii, e de ajuns să te orbească o 
dragoste, o ură, sau orice altceva. 
Romeo şi Julieta pot avea şi 25, şi 45, 
şi 70 de ani. Geloşi ca Othello, 
intriganti ca Iago, tradati şi alungaţi 
de-acasă ca Prospero, nebuni după viaţa 
asta ca Falstaff, am fost ori putem fi 
oricare dintre noi. 

Teatrul are nevoie de fiecare dintre 
voi. Teatrul nu e doar o clădire 
frumoasă în centrul oraşului în care 
joacă, nu întotdeauna, cei mai talentaţi, 
aleşii. Teatrul adevărat e în fiecare 
dintre voi. Ajutaţi-l cum puteţi, cu ce 
puteţi, cu tot sufletul, cu toate relaţiile, 
cu toată experienţa, cu bani, cu 
încredere sau, măcar, cu prezenţa într-o 
sală de spectacol. 

Scene de teatru faceţi şi voi in 
familie, pe stradă, la serviciu. În 
momentele voastre dificile, regizati şi 
jucaţi propriile voastre scenarii. Nu 
sunteți departe de Shakespeare! 

Shakespeare ar trebui să fie ca un 
sport de performanţă pentru care să ne 
pregătim toată viaţa. Ca să ştim să 
iubim, să urâm, să ne batem, să murim. 
Nu ne va ieşi ca la carte, nu vom 
ajunge toți campioni, dar asta vrem, 
nu ? 

SOCUL PSIHOLOGIC 
PIERRE CORNEILLE 


„Vreau aşadar sa dovedesc 
împotriva acestei piese, Cidul: - că 
subiectul ei nu face doi bani; că încalcă 
principalele reguli ale poemului 
dramatic; că este lipsită de judecată în 
desfăşurarea ei; că are multe versuri 
proaste; că aproape tot ce are frumos a 
fost furat.”*° (Georges de Scudery: din 
Observations sur le Cid, 1637) lată, 
printre altele, cam ce i se reproşa 
piesei, in epocă. Evident, azi, 
amendamentele ar fi altele. Au trecut 
373 de ani. Spiritual, social, economic, 
trăim în altă lume. Dar nu deficienţele 
sunt cele care pot suscita interesul 
ochiului critic. Întrebarea 


= Corneille, Cidul, Texte comentate, trad. St.O. Iosif, 
ed. Albatros, Bucureşti, 1973, pag. 179 

care se ridica, chiar de la prima lectura, 
e următoarea: în ce rezidă interesul 
textului, dincolo de mode, dincolo de 
mentalități? care e constanta care-l ţine 
viu după atâția ani? Pierre Corneille se 
arată a fi un mare maestru al şocului 
psihologic. Şi când spun asta nu mă 
refer doar la cel manifestat asupra 
cititorului/spectatorului, ci şi la cel pe 
care il administrează personajelor. 
Când vine vorba de comic, nu se uită de 
legile lui şi, mai ales, de una din ele: 
concizia. Exprimarea aforistica din 
Cidul ne lămureşte pe deplin că, de 
fapt, şi tragicul se structurează după 
aceleaşi legi. În fond, râsul şi plânsul 
sunt nişte supape de prudenţă cu care 
operează natura în cazul omului, pentru 
a-i păstra echilibrul psihic (Kant). Nu 
ne ducem cu gândul până la o proiecţie 
teleologică, dacă exprimarea a lăsat de 
înţeles aşa ceva, nici nu interesează, 
aici, acest aspect. Ce ne poate folosi, 
totuşi, din gândul lui Kant? Rădăcina 
comună şi structura similară ale celor 
două manifestări. Şi, iată, o altă lege a 
comicului care se dovedeşte a fi perfect 
valabilă şi pe teritoriul tragicului: 
surpriza! „Surpriza -— condiţie a 
contrastului comic” 

decreteaza Marian Popa“, dar 
Corneille a demonstrat cu că surpriza 
poate fi la fel de eficientă şi e chiar 
necesară în tragedie. Diferenţa dintre 
comic şi tragic se reduce la relaţia 
diferită cu obiectul: râsul indică o 
distantare de obiect, plansul 
semnaleaza adeziunea. 

După aceste mărunte precizări, 
simt dorința de a extrage, aproape 
chirurgical, replicile-şoc din textul lui 
Corneille. Ca şi cum aş avea o barcă 
plină de scoici şi m-aş grăbi să le 
spintec pentru a strânge nepretuitele 
perle. 

Si, desi autorul, in Discurs 
asupra poemului dramatic, declara 
„aş vrea ca primul act să conţină 
temeiul întregii acțiuni şi să închidă 
uşa la tot ce s-ar voi adăugat 
suplimentar in restul poemului” — 
ceeace s-ar traduce cu un omor în faşă 
a oricărei surprize — se va vedea că 
stăpânea ştiinţa de a surprinde şi acolo 
unde cititorul/spectatorul a anticipat 
deja. 

După primele două scene din 
actul I, în care legătura de iubire dintre 
Rodrigo şi Ximena pare a nu 


as Popa, Marian — Comicologia, ed. Univers, Bucuresti, 
1975, pag. 19 

întâmpina nicio piedică, in scena 3, 
contele, tatăl Ximenei, îl pălmuieşte pe 
don Diego, tatăl lui Rodrigo. Aproape 
că se respectă regula gagului cu cei trei 
timpi, informarea, întărirea informaţiei 
şi contrastul, de astă dată, dramatic. 

Actul II, finalul scenei 6,: regele 
aduce la cunoştinţa celor prezenți că 
maurii, cu vreo zece corăbii, s-ar afla 
„la gura apei”. Scena 7 debutează 
abrupt cu anunţul funebru al lui don 
Alonso: „Sire, contele-i mort, prin fiul 
său don Diego şi-a răzbunat onoarea.” 
—şi, mai mult, Alonso spune că Ximena 
a venit să ceară dreptate, prefigurând, 
astfel, posibila moarte a lui Rodrigo. 
Când e omorât contele în duel? Când 
regele avea mai mare nevoie de 
războinici. Condamnarea lui Rodrigo 
pare de neînlăturat. 

Actul III, scena 4. Rodrigo iese 
din locul în care se ascundea şi îi oferă 
Ximenei posibilitatea de a se răzbuna. 
În scena I îşi făcuse apariţia în casa 
mortului, în locul în care era cel mai 
puţin probabil de a se afla, în 


a Idem, pag.84 
48 
Idem, pag.85 

scena 4, îşi oferă viata pe altarul 
iubirii. Onoarea fusese cinstită. A lui. 
Pentru ca iubirea Ximenei să fie cu 
putință era necesar ca ea să răzbune 
moartea tatălui. Iubirea strânsă in 
chingile onoarei, iată situația tragică în 
care se zbat cei doi. 

Actul III, scena 6: contrastul 
tragic! Don Diego e bucuros că-şi vede, 
în sfârşit, fiul, Rodrigo e supărat că şi- 
a pierdut iubita. Don Diego vorbeşte 
despre onoare, Rodrigo vorbeşte despre 
iubire şi despre moarte. Din actul II, 
scena 7, soarta lui Rodrigo pare 
pecetluita: regele îl va condamna la 
moarte pentru nesocotirea interdictiei 
regale în ceeace priveşte duelul. Abia 
în actul II, scena 6, don Diego îi arată 
o altă cale a morţii : lupta cu maurii în 
fruntea celor 500 de vasali veniţi să 
răzbune insulta adusă de conte: 

„Sileşte prin putere 
Pe rege la iertare, Ximena la tăcere. 

Actul IV, primele 3 scene: 
acelaşi mecanism al gagului! În scena 
1, Ximena e îngrijorată de soarta lui 
Rodrigo, în scena II, infanta o 
sfătuieşte pe Ximena să-l uite pe 
Rodrigo, să-l alunge din inimă, dar să 


249 


9 Idem, pag.112 

nu-i mai ceară moartea — „dar lasă-ni-l 
în viata!” °°, spune dona Uracca — , în 
scena 3, regele isi exprima recunostinta 
fata de Rodrigo, pentru ca, in scena 4, 
acelasi rau prevestitor, don Alonso, sa 
întrerupă povestea bătăliei cu maurii, 
anunțând sosirea Ximenei. Ce voia 
Ximena? Moartea criminalului. Cine 
era acela? Rodrigo. Mare maestru acest 
Corneille! 

Şi, în acest moment, actul IV, 
scena 4, marele regizor al vieţii, regele, 
îl sfătuieşte pe Rodrigo să plece şi-l 
îmbrăţişează („Te du, să nu te vadă”*!), 
îl sfătuieşte pe don Diego să se prefacă 
a fi plin de jale (,,Prefa-te plin de 
jale”5?), pentru ca, în scena 5, s-o 
determine pe Ximena să-şi deconspire 
dragostea printr-o veste falsă: „el a 
murit aici” Actul V, scena 4. lar 
contrastul tragic, în aceeaşi exprimare 
concisă. Ximena vede partea goală a 
paharului: „Nerăzbunat mi-e tatăl sau 
vai! Rodrig ucis!”**, Elvira o vede pe 
cea plină: „Sau capeti pe Rodrig sau fi- 
vei răzbunată”*: 


Idem, pag.118 
Al Idem, pag.124 


3 Idem, pag.124 
3 Idem, pag.125 


“idem, pag.139 
zi Idem, pag.140 

Actul V, scena 5. Alt şoc! 
Aparitia lui don Sancho cu_ sabia. 
Ximena crede ca Rodrigo a fost ucis $1, 
în scena 6, îşi mărturiseşte iubirea in 
fata regelui şi cere să i se îngăduie 
retragerea la o mănăstire. 

În final, acelaşi mare regizor, 
don Fernando, îi acordă Ximenei un an 
de doliu, timp în care Rodrigo va lupta 
cu maurii. Se întrevede un viitor 
acceptabil. 

Să aibă vreo şansă montarea 
Cidului în zilele noastre?! Nu ştiu. 
Dar, dacă aş face-o eu, fireşte, aş miza 
pe şocul psihologic, ajutându-mă şi de 
valenţele textului, în acest sens, dar şi 
de sugestiile vizuale ale piesei. 

INEFABILUL IN LIVADA 
CEHOV 


A vorbi despre inefabil — nu 
neapărat în piesa lui Cehov, ci în orice 
operă de artă — e o contradicţie în 
termeni. Inefabilul, spune Dicţionarul 
de estetică generală, este „acea 
delectare estetică ce nu poate fi 
formulată în cuvinte...”. Contradictia 
fiind însă fermentul artei, motorul ei, 
voi încerca să mă sprijin pe elementele 
care declanşează acest inefabil, 
sărăcindu-l până la urmă, amputandu-l, 
cum face, de fapt, orice analiză, orice 
demontare a unei jucării. Inefabilul 
cehovian se degajă din fiecare lucrare 
luată ca întreg. 

Se mai impune o precizare 
privitoare la încadrarea piesei în sfera 

comediei, a dramei sau a farsei tragice. 
Nesfarsitele polemici pe aceasta tema 
sunt cauzate de înțelesurile diferite 
care se dau termenilor. Livada de 
vişini este o comedie în patru acte, cum 
a vrut autorul. Opţiunea mea are la 
bază două argumente: o afirmaţie a lui 
Stephane Lupasco şi un citat dintr-o 
scrisoare a lui Cehov. Comedie sau 
dramă? Fraza lui Lupasco stinge orice 
ezitare: „Marele teatru comic, cel care 
atinge cu adevărat marea artă, este 
până la urmă amar şi trist”. Şi dacă ne 
mai roade viermele îndoielii, ne 
lămureşte chiar autorul piesei cu ceea 
ce scrie despre jocul actorilor din 
Unchiul Vanea, într-o scrisoare: „Nu e 
bine aşa că doar nu e o dramă. Tot 
sensul acțiunii şi întreaga dramă se 
petrec in sufletul omului şi nu in 
manifestările lui exterioare. Drama a 
existat in viata Soniei până la acest 
moment, ea va exista şi mai târziu; aici 
e un simplu episod, urmarea 
împuşcăturii. lar împuşcătura nu e o 
dramă, ci o întâmplare.” Ce simplu! 
Nu? 

Comedia, aşadar, comedia 
Livada de vişini surprinde, în registru 
comic, două personaje (cu tot alaiul de 
rude, slujitori, prieteni, etc.) într-un 
moment dramatic al existenţei lor. O 

sosire, o aşteptare şi o plecare. Asta-i 
tot. Dar modul magistral în care Cehov 
orchestrează banalitatile, tacerile, 
enunturile disparate, sunetele (plans, 
râs, țipăt, cântec, zgomot), determină, 
induce un ritm, o muzică (cehoviană, s- 
a spus), o simfonie a pierderii, a 
schimbării, a plecării. O diversitate 
surprinzătoare de enunturi, semne de 
tot felul, care apar şi dispar şi, în 
acelaşi timp, o structură verbală care 
tinde să dureze ca întreg. Dramaturgul, 
în fond ca toţi artiştii care lucrează cu 
senzații succesive (desfăşurate in 
timp), se străduieşte să creeze spațiu 
(manifestat ca un ritm, ca o vibraţie), 
spre deosebire de sculptor (sau orice 
artist care lucrează cu materia brută) 
care încearcă să creeze timp (manifestat 
prin mişcare, viata, insufletire, 
efemer). 

Voi trece in revista, in ordinea in 
care apar in piesa, elementele de care 
aminteam mai sus: 

1. Chiar la debutul actului întâi, 
negustorul Lopahin intră „cu o carte în 
mana”. Ceva mai încolo, mărturiseşte: 
„M-am apucat să citesc cartea asta şi 
n-am priceput o boaba”. Negustorul 
citeşte o carte, iar contabilul aduce 
flori. Epihodov, îndrăgostit de Duniaşa, 
pretinde că ” 

l-a trimis grădinarul” (e vorba de 
buchetul de flori). Opțiunile celor două 
personaje, banale la primul contact, 
devin semnificative pe parcursul 
derulării întregului. 

2. Înfrigurarea cu care Lopahin 
aşteaptă sosirea ,,oaspetilor” de 
la Paris aproape ca declanşează 
zgomotul trăsurilor înainte ca acesta să 
se producă. 

3. Şi tot el (Lopahin) reacționează 
bizar, funcționând ca un semnal de 
alarmă, atunci când Varia îi spune 
Aniei: „În august or să vândă 
moşia...” Nu ştim încă cine o va 
cumpăra, dar behăitul lui Lopahin e un 
semn. 

4. Un moment de mare subtilitate, 
care-l scuteste pe Cehov de a include o 
scenă erotică (scenă care ar afecta 
unitatea stilistică a piesei), este 
întâlnirea dintre laşa şi Duniaşa. laşa o 
imbratiseaza pe Duniaşa, Duniaşa scapă 
farfurioara, farfurioara se sparge, iar 
Duniaşa plânge. Asistăm la o deflorare. 
Psihică, deocamdată. Se va întâmpla şi 
altfel, o vom deduce din relaţiile celor 
doi. Îşi va da seama şi Epihodov. 

5. Într-o clipă de încântare, de 
contemplare a livezii, Liubov 
Andreevna are o vedenie: „Ja priviți! 

Mama, răposata mea mamă trece prin 
grădină... E în rochie albă”. Şi mai 
jos: „Mi s-a părut. (...) ... s-a aplecat 
un pomişor alb, parcă ar fi o femeie”. 
Ce ne spune, de fapt, Ranevskaia? Un 
pom semăna cu mama ei care murise. 
Un pom semăna cu o moartă. Partea dă 
socoteală de întreg: livada părea 
moartă. 

6. Actul întâi se sfârşeşte tot cu un 
element semnificativ, oarecum 
păşunist, dar conform, la urma urmei, 
cu felul în care iubeşte Trofimov. 
„Departe, dincolo de livadă, un cioban 
cântă din fluier. Trofimov trece. 
Văzându-le pe Ania şi pe Varia, se 
opreste”. Si, dupa replicile celor doua, 
înduioşarea lui: „Soarele meu! 
Primăvara mea! ”. 

7. Actul doi începe cu descrierea 
spațiului (senzaţia locului). Ce vedem? 
O bisericuță în paragină (credinţa, nu 
doar in sens religios), o fântână 
(izvorul, creaţia, viata) înconjurată de 
lespezi de mormânt, „plopi intunecati” 
(„acolo începe livada de vigini’’), „un 
rând de stâlpi de telegraf” (semnele 
vremurilor care vin) şi „în zare, un 
oraş mare”. Trecut, prezent şi viitor 
într-un cadru scenografic (cam 
singulară această ieşire în exterior la 
Cehov), un fel de balanţă a opțiunilor. 

„Epihodov (ca o pasăre rău 
prevestitoare) cântă din chitară. ”. 

8. Urmare firească şi împlinire a 
acestei sumbre scenografii e replica 
Charlottei Ivanovna în care-şi constată 
lipsa de identitate: ,,... de unde sunt 
eu, cine sunt eu — nu ştiu...” (Nu pot să 
nu remarc castravetele — simbol falic - 
din care mănâncă în timp ce spune: 
„Am atâta nevoie să vorbesc cu cineva 
şi n-am cu cine...”). Si, pe aceeaşi 
pagină, cade, reverberant pentru lumea 
piesei, fraza lui Epihodov: „N-am 
ajuns inca să ştiu dacă trebuie să 
trăiesc sau — ca să spun aşa — dacă 
trebuie să mă impusc.” 

9. După rechizitoriul prin care 
Trofimov condamnă Rusia, „În fundul 
scenei trece Epihodov cântând din 
chitară. ”. Trece Epihodov, adică omul 
cu nouăzeci şi nouă de nenorociri, 
adică piaza rea. Liubov Andreevna şi 
Ania atenționează: „Vine Epihodov...”, 
Gaev şi Trofimov concluzionează „a 
apus soarele” de parcă ar spune că ne-a 


apus soarele,  Gaev  declamă o 
rugăciune de parcă ar face-o înainte de 
moarte, Firs bombăne, şi, „deodată 


ajunge la ei un zgomot depărtat, ca din 
cer, ca sunetul unei coarde care 
plesneşte, trist, stingându-se încet. ”. 

Se trec in revistă semne prevestitoare 
de rău şi apare un trecător, anticipând 
parcă pasul pe care vor fi nevoiţi să-l 
facă şi ei. Leonida Teodorescu vede în 
tot acest moment o demonstraţie de 
teatru absurd avant la lettre, el chiar 
spune că: „vorbele şi nu sensul lor 
creează legăturile în piesele lui 
Cehov”. Nimic mai fals! Banalitatea e 
o capcană. Nimic nu e lăsat la voia 
întâmplării la Cehov. Cuvintele au 
sensuri ascunse şi, în momente cheie, 
spun mai multe decât par a spune. 

10. Tot actul trei, fiind o 
petrecere la înmormântare (circ, dans), 
este o bijuterie dramatică care atinge 
sublimul în final: „Liubov Andreevna 
(...) sta ghemuită şi plânge amarnic. 
Orchestra cântă în surdina.” 

11. Finalul actului patru închide 
cercul formal al piesei, trist, dezarmant 
de trist : „Scena e goală. Se aude 
cum se încuie uşile, apoi cum pleacă 
trasurile. Se face linişte. Liniştea e 
străbătută deodată de zgomotul surd 


al toporului, care loveşte un 
pom. Sună stingher şi trist.”. După 
monologul lui Firs: „Se aude un 
zgomot depărtat, ca din cer, ca 


sunetul unei coarde care plesneşte, un 
sunet trist, stingându-se 

incet. Se face tacere, se aude numai 
cum departe, în livadă, toporul loveşte 
în vişini.”. Sunt ultimele cuvinte ale 
lui Cehov, cuvinte care pun punct 
ultimei lui comedii, comedia plecării, 
comedia morții. 

Încercarea mea de a depista 
inefabilul textului are toate defectele 
unei asemenea operaţii, la care se 
adaugă stângăcia şi ignoranta mea în 
materie. Inefabilul apare şi mai evident 
odată cu transpunerea textului in 
spectacol (în cazul în care realizatorii 
spectacolului au mijloacele şi putinţa s- 
o facă). Aş încheia, remarcând cu 
vorbele Monicăi Săvulescu, 
„sentimentul permanent de angoasă al 
personajelor cehoviene, starea lor de 
provizorat, de incomoditate psihică, 
inexplicabila pe plan individual, 
fiindcă ea nici nu se manifestă ca un 
simptom individual, ea este simptomul 
generalizat al unei crize generalizate, 

al unui dezechilibru atotcuprinzător. ”. 

PERSONAJE 


DANILA PREPELEAC 


Creangă ne aduce la cunoştinţă 
că Dănilă era un țăran de la munte, 
sărac, însurat şi cu „o mulțime de 
copii” , poreclit Prepeleac („aşa îi era 
porecla, pentru că atâta odor avea şi el 
pe lângă casă făcut de mâna lui”) şi ca 
se îndeletnicea cu de toate şi cu mai 
nimic, dar că pe toate le făcea anapoda. 
Pe lângă faptul că era leneş, mai aflăm 
de la autor că Dănilă era mincinos şi 
hot (fură iapa şi securea fratelui său). 
Şi, deşi îi erau „mai dragi banii decât 


pusnicia” , în pădure, „omul lui 
Dumnezeu, cu năravul dracului” se 
gândeşte să devină călugăr, „după 


vorbele frăţine-său ”, şi să construiască 
o mănăstire. 

„Mai prinsese acum la minte” 
spune Creangă şi, după ,, treampa” 


E) 

păguboasă*, dovada unei enorme 
naivitati, după încercările eşuate de a 
rezolva cu gândirea, fără invatul 
practic, tot felul de acțiuni, iata-l 
pregătit să se ia la întrecere şi cu 
satana. În relaţia cu Necuratul, Dănilă 
dovedeşte că poate fi abil, prefăcut, 
violent chiar („cât era de pusnic 
Dănilă, tot mai mult se bizuia pe 
drughineata decât in sfânta cruce”). 
Întrecerea — să nu uităm că miza era 
banul — lasă urme fizice pe chipul lui 
Dănilă: aghiuta „nu ştiu ce face, de-i 
pocneşte lui Dănilă un ochi din cap”. 
Şi aici, ironia răspopitului are un 
farmec aparte: „Doamne! Multe mai are 
de pătimit un pusnic adevărat când se 
depărtează de poftele lumesti şi se 


26 În fond, fiecare troc în parte, luând în calcul doar 
termenii rationamentului enunțat de Dănilă, chiar era o 
„afacere”. Lipsa de experiență, neputinta de a 
anticipa, de a compara, sunt deficienţele care-l făceau 
să pară prost. Pentru că, printre ai săi şi chiar printre 
străini, era socotit un neisprăvit, un nebun, un om fără 
judecată. Fratele mai mare îi spune de la obraz: „Mă! 
da, drept să-ți spun, că mare nătărău mai esti!”. Nici 
omul cu carul nu are o părere mai bună: „Măi omule, 
Apoi dar, te văd că eşti bun mehenghiu”. Schimburile 
în natură erau defavorabile doar în privinţa valorii 
materiale, pentru că, în ordinea spirituală a lucrurilor, 
aceste schimburi se soldau cu un câştig care avea să-şi 
arate eficienţa mai târziu. După izolare, după lupta cu 
Nichipercea, situaţia e cu totul alta. Până şi acesta din 
urmă e nevoit să-i recunoască istetimea: „Tu, cu 
şmichiriile tale, ai tulburat toată drăcimea”. 

» 


gândeşte la fapte bune!... Cu preţul 
unui ochi (privirea asupra lumii e 
injumatatita, trunchiată, maculata aş 
spune), în final, Prepeleac se poate 
bucura de viata, ca toţi ceilalți: a intrat 
şi el în rândul lumii : ,,Nemaifiind 
supărat de nimene şi scăpând deasupra 
nevoii, a mâncat şi a băut şi s-a 
desfătat până la adânci bătrâneţe, 
văzându-şi pe fiii fiilor săi împrejurul 
mesei sale”. 

Şi acum, să observăm inversarea 
termenilor in ecuaţia axiologica 
propusă de poveste: când Dănilă — în 
lume fiind - era trândav, neîndemânatec 
(fără practică), nesincer, necinstit şi 
incapabil de a-şi asuma vreo răspundere 
familială sau socială, atunci era nimbat 
de o curățenie fără margini, de o 
naivitate sfântă, de o înţelegere a lumii 
care-l situa deasupra semenilor. 
Retragerea în pustnicie, trecerea sa în 
rândul oamenilor lui Dumnezeu, 
coincide cu o transformare drăcească a 
lui Dănilă. El devine mai şmecher decât 
incornoratii, dar când? atunci când 
competiţia e pe bani.  Îndrăcirea, 
impielitarea lui Prepeleac, maturizarea 
sa, e un soi de adaptare la mediu. 

Simplificând, putem distinge 
două etape: trocul dezavantajos 

(gândirea fără aderenta la realitate) şi 
concursul cu nefartatii (gândirea 
ajustată de „ispitire”, ca să folosesc un 
sens mai vechi, drag şi lui Noica). La 
un moment dat, el chiar exclamă : parcă 
„dracul mi-a luat mintile!”. Ei, bine, 
lupta cu michiduta ii redă judecată 
sănătoasă, din smintitul satului, ajunge 
şi el în toate minţile. 

MACHE RAZACHESCU, 
ce-i mai zice si 
„CRĂCĂNEL” 


La Caragiale, absurdul e la el 
acasă, lumea e reprezentată pe dos, 
principiile sunt alterate şi inversate, 
personajele imbecilizate, viciile 
răsplătite, normalitatea dispare. Un soi 
de tragic latent se transformă in 
grotesc. Caragiale îl anticipează pe 
Jarry şi Dürrenmatt cu fantezia verbală 
şi cu măştile puse în joc. În fond, el nu 
face altceva decât au făcut confrații de 
breaslă de pe alte meridiane, în toate 
timpurile: surprinde clişeele ŞI 
exprimările mecanice, demontează şi 
reface teatral automatismele vieții şi a 
relațiilor umane, urmăreşte mecanismul 
uman în manifestările lui derizorii şi 
degradate. 

Limbajul lui Caragiale, incluzand 
gluma ,,absurda” si nonsensul, fondeaza 
o traditie pe linia Tristan Tzara, Urmuz 
şi Ionescu. La Caragiale şi, mai ales, în 
„D'ale carnavalului”, condiţia umană 
pare „condiționată? de o evoluție 
nestăpânită a lucrurilor, de un fenomen 
de  înstrăinare a individului într-un 
spaţiu în care acesta nu-şi mai află 
locul. Prin viziunea monstruoasă şi prin 
inadecvarea limbajului la real, 
Caragiale îi anticipează pe dadaişti. 
Modurile comice, enumerate şi de 
Marian Popa în Comicologia sa, sunt 
cele cunoscute de toată lumea: 
satiricul, parodicul, grotescul, ironicul 
şi umoristicul. Procedeele comice, 
aşijderea: încurcătura, confuzia de 


persoane, travestiul, inversiunea, 
acumularea, enumerarea, măştile, 
procedeele fonetice, procedeele 


lexicale, etc. şi tipurile de comic sunt 
cele cunoscute: de situaţie, de caracter 
şi de moravuri. 

Personajele farsei de care ne 
ocupăm sunt tipuri umane într-o 
manifestare  caricaturală, aria lor 
comportamentală se poate reduce uşor 
la schema de funcţionare a unui 
mecanism. Acțiunea piesei „D'ale 
carnavalului”, după cum reiese din 

titlu şi precizează autorul, se petrece 
„într-un carnaval, în Bucureşti”şi e 
structurată pe modelul de teatru în 
teatru, cu multe schimbări de măşti, 
într-o atmosferă carnavalescă. Farsa 
afirmă ideea lumii ca spectacol, idee 
prezentă şi-n celelalte comedii. 

Să urmărim traseul personajului 
de-a lungul piesei pentru a descoperi 
atât valenţele sale de personaj de teatru 
cât şi pe cele de personaj de teatru de 
animaţie. 

Recapitulând actul I, ce avem? O 
intrare de poveste, ca a zmeului, 
Iordache fiind in cazul nostru 
buzduganul, şi o ieşire derizorie, cu 


coada între picioare. 

(lată şi detaliile lămuritoare: În Scena 6 a 
actului I, Iordache vine cu vestea că amantul Mitei, 
Crăcănel, îl caută pe Nae şi Miţa se ascunde în odaie. 
În Scena 7, Crăcănel intră în frizerie, îl caută pe Nae 
şi e dispus să aştepte oricât. Iordache, Pampon şi Mita 
vor să scape de el şi Iordache pretextează că vrea să 
închidă. Crăcănel pleacă. Pampon află că amantul 
Miţei e Crăcănel şi pleacă după acesta. În Scena 10, 
Iordache anunţă venirea lui Crăcănel care a fost bătut 
de Pampon, de data aceasta, Nae o duce cu forța pe 
Miţa în odaie. În Scena 11, Crăcănel îi povesteşte lui 
Iordache cum a fost bătut de Pampon şi vrea să-i afle 
numele. În Scena 12, Crăcănel îi povesteşte lui Nae 
cum a fost bătut de Pampon, apare Pampon care se 
repede la Crăcănel, Crăcănel fuge, Pampon fuge după 
Crăcănel, Crăcănel iese, Pampon după el.) 


În actul II, Crăcănel vorbeşte 
singur, se ia de Catindat, apoi de 
Iordache, apoi de Pampon cu care 
fraternizează, apoi iar de Iordache, 

apoi iar de Catindat pe care il bate 
împreună cu Pampon. Marea lui 
răzbunare e o confuzie totală şi 
sfârşeşte, evident, cu personajul de la 
care a plecat: Catindatul. O rătăcire în 


cerc. 

{Detalii: În Scena 3 a actului II, Crăcănel 
vorbeşte singur, i-a luat urma lui Pampon, bea o bere 
şi-şi face planul cum îl va demasca cu „eu sunt 
Bibicul...”. În Scena 4, Catindatul insistă să facă o 
polcă cu Didina, Didina iese, Catindatul după ea, 
Crăcănel după Catindat. Crăcănel îl aduce înapoi cu 
forța pe Catindat şi-i spune „Eu sunt Bibicul, nene 
Iancule!”. Crăcănel află că l-a prins pe fratele lui 
Pampon, Catindatul află că Pampon nu e la Ploieşti, ci 
la Bucureşti, la bal. Catindatul fuge să-şi schimbe 
costumul, Crăcănel fuge după el ca să nu-l anunțe pe 
Pampon. În Scena 6, Crăcănel îi spune lui Iordache 
„Eu sunt Bibicul...”, Mita iese să nu fie recunoscută. 
Iordache îi spune lui Crăcănel că nu e Iancu, că Iancu 
e-n bal, Crăcănel intră-n bal. În Scena 9, Crăcănel dă 
de Pampon şi îşi spune replica, Pampon fuge după el, 
Crăcănel cere să-i arate biletul şi spune că el e 
mangafaua, înşelat a 8-a oară. Crăcănel povesteşte 
cum a fost tradus a 7-a oară, culmea, cu un neamt, nu 
cu un muscal, cum a găsit un biletel de la Mita care 
plecase cu neamtul in Bulgaria si de necaz s-a înrolat 
volintir în garda națională care s-a desființat. Pampon 
înțelege că Bibicul e amantul a două femei (Mita si 
Didina), îl linişteşte pe Crăcănel şi, amândoi, pleacă 
după Bibicul. În Scena 11, Pampon crede că Mita (in 
costum polinez) e Didina iar Iordache (în costum de 
cazac) e Bibicul, adică Nae. Cei doi se reped la 
Iordache, Iordache se deconspiră. Mita îl întreabă pe 
Pampon dacă e Pampon, şi-i spune ca Bibicul e 
îmbrăcat în turc. Crăcănel îl scapă pe Iordache şi 
Pampon îi spune lui Crăcănel că Bibicul e îmbrăcat în 
turc. Mita îi cere lui Pampon să nu-i spună de ea, 
acesta promite şi-l ia pe Crăcănel în căutarea 
Bibicului. În Scena 13, Pampon exclamă: iaca turcul! 
toți trei coboară melodramatic în fața Catindatului. Se 
opresc in fata Catindatului înmărmurit. Mita, mai la 
spatele lui Crăcănel si Pampon, scoate din buzunar 
sticluta si pandeste. Cand Pampon şi Crăcănel îl iau la 
întrebări, Mita aruncă vitrionul. Catindatul strigă 

după ajutor, Pampon şi Crăcănel îl bat, Nae, Didina şi 
Iordache dispar. } 


În actul III, Crăcănel e luat la 
secţie, apoi e anunţată venirea lui (cu 
vin şi mâncare) de acelaşi Iordache, Îi 
mulţumeşte lui Nae că l-a eliberat, e 
salvat de gura femeii tot de Nae, râde 
de  Catindat şi mănâncă vesel şi 
neştiutor. Farsă totală. Crăcănel, o 
marionetă a situaţiilor şi a manevrelor 
create de alții. Marele lui rival devine, 
în final, marele lui salvator. 
Răzbunătorul Crăcănel, care pornise în 
căutarea Bibicului ca un dulău de 
vânătoare, devine, în final, un catelus 
care dă umil, recunoscător şi mulţumit, 


din coadă. 

(Şi detaliile: În Scena 2, Pampon, Crăcănel şi 
Catindatul descoperă măştile lăsate de Nae, Didina şi 
Iordache. În Scena 3, sergentii îi înhaţă pe Crăcănel şi 
pe Pampon, Ipistatul îi ia la întrebări şi-i pune pe 
sergenti să-i ducă la secţie. În Scena 6, Iordache 
anunță că vin Pampon, Crăcănel (cu vin şi mezeluri) şi 
Ipistatul. În Scena 7, Pampon şi Crăcănel (cu butelci, 
pachete de mezeluri şi franzele la subsuoară) îi 
reproşează lui Iordache că i-a dat pe mâna Ipistatului. 
Iordache îl aduce pe Nae şi cei doi îi mulțumesc 
pentru că i-a eliberat. În Scena 8, Miţa îl ia la 
întrebări pe Crăcănel, Didina pe Pampon. Iese Nae şi-i 
salvează a doua oară, spunând femeilor că le va 
explica el la masă. În Scena 9, toţi se amuză de 
Catindat şi se retrag la masa împăcării.) 


Crăcănel (să ne amintim 
interpretarea emblematică a lui Birlic) 
e un personaj de teatru prin excelență 
care poate fi translat fără pierderi, dacă 
nu cumva cu imbogatiri, în zona, 

aparent simplificatoare, a teatrului de 
animatie. 

DIVERTISMENT 
SI RETETAR ŞTIINŢIFIC 
BERTOLT BRECHT 


Voi începe cu câteva gânduri 
despre divertisment, rătăcite printre 
ciornele mele, consemnate cu mult timp 
înainte de a citi eseurile lui Brecht, dar 
mult după anii în care acesta le-a scris: 

De-a lungul timpului, 
divertismentul s-a concretizat în 
diferite forme şi conţinuturi. Toate 
formele culturii din zilele noastre, 
plicticoase au ba, au constituit 
divertismentul epocilor trecute. Unele 
dintre acestea se bucură de autoritate 
culturală maximă şi de audiență 
minimă. Practic, fiecare epocă a 
înlocuit o formă de divertisment cu 

alta. Determinante au fost 
constrângerile geo-socio-politico- 
tehnico-economico-religioase şi 
schimbările lor. 

Divertisment, adică filozofie, 
literatură, artă plastică, dans, teatru, 
etc., etc., adică agerimea minții, 
măiestria limbii, iscusința mâinilor, 
abilitatea trupului, adică ceea ce nu 
are (numai) un scop utilitar: de la 
poemul lui Ghilgameş la opera 
ultimului laureat Nobel, de la 
întrebările cu tâlc ale gânditorilor 
care trăiau pe lângă un cap încoronat 
la Hegel, de la portretul şi bustul 
stăpânului la pictura murală gsi 
sculptura ambientală, de la dansul 
sărbătoresc la teatrul-dans... 

Tiparnita a ucis povestitorul, 
filmul a stins lumina de pe carte, 


televiziunea a pulverizat 
cinematograful, computerul confiscă 
tot, internetul stinge, aprinde, 


pulverizează, confiscă şi restituie tot. 
Fireşte, gâdilat plăcut în amorul 
propriu de faptul că m-am apropiat 
întâmplător de unul din punctele de 
referință ale marelui om de teatru, am 
citit pe nerăsuflate Bertolt Brecht de 
Romul Munteanu şi ce mi-a mai căzut 
în mână din poezia şi dramaturgia lui. 
Da, viaţa lui Brecht, chiar dacă sunt 

multi cei care il consideră un 
oportunist, poate constitui pentru orice 
tânăr un model de consecvență pe 
proiect. Deşi evenimentele l-au 
vânturat de pe un continent pe altul, 
dintr-un regim politic în altul, el şi-a 
urmărit cu obstinatie scopurile artistice 
şi social-politice, şi-a păstrat, în cele 
mai vitrege situaţii, cheful de muncă şi 
n-a rupt niciodată legăturile cu 
evenimentele, oricât de izolat a fost 
constrâns să trăiască. 

Un alt element care a contribuit 
la interesul meu pentru B.B. a fost 
racordarea teatrului la instrumentarul 
ştiinţific: cercetarea societății pornind 
de la studiul ziarelor, căutarea cauzelor 
care duc la o situație socială sau alta, 
tratarea acestor situații sociale ca fiind 
procese modificabile, încercarea de a 
determina mecanismul receptor al 
spectatorului să se focalizeze pe 
adevărurile esențiale şi nu pe iluziile 
mincinoase printr-o interpretare bazată 
pe efectul de distantare (o manieră 
„epică” în care actorul este şi cel care 
arată şi cel arătat, iar acum şi aici nu 
rămân o simplă ficţiune teatrală), 
relativizarea relației fapte-caracter şi 
acceptarea contradictoriului în 
construcţia 

personajelor, atitudinea critica, 
perspectiva lucidă asupra istoriei... 

B.B., însă, nu face parte dintre 
preferatii mei nici in zona 
dramaturgiei, nici in aceea a 
reteatralizării. Mi se pare uscat, rigid, 
explicit până la vulgarizare, mult prea 
aproape, structural, de pulsul 
jurnalistic şi de idealurile social- 
politice, ca să pot intra într-o rezonanță 
constructivă cu scrisul său. Nu pot fi de 
acord cu amestecul programat al 
teatrului în lupta dintre clasele sociale 
întrucât, dacă acceptăm ideea că fiecare 
clasă ar avea teatrul ei, am asista, până 
la urmă, la lupta între teatre. 
Tendintele de a sluji o cauză sau alta 
există oricum, dar a reglementa tezist 
partizanatul social şi politic înseamnă a 
văduvi procesul de principiul dialectic 
viu, ceea ce intră în contradicție chiar 
cu premizele de la care porneşte B.B.. 

Consideratiile privind bucătăria 
teatrului, nearondat social-politic, se 
constituie într-un important îndreptar 
interpretativ cu o condiție: să servească 
doar ca îndreptar în ,,talmacirea 
subiectului”. 

SPATIUL GOL 
PETER BROOK 


„Trebuie pornit întotdeauna de la vid, de la pustietate” 
(Brook) 


Nu există regizor de teatru care 
să nu tindă spre o întruchipare teatrală 
vie a adevărului poetic care zace-n 
străfundurile lui. Dar „cazna” sisifică 
la care s-a supus Brook şi pe care şi-au 
asumat-o cu bucurie toţi colaboratorii 
lui este exemplară, iar rezultatele, ca şi 
efectele în plan practic şi teoretic, sunt 
copleşitoare. Spun sisifică referindu- 
mă doar la aspectul repetitiv al căutării 
de sine, al reinventării teatrului în 
raport cu schimbările care se produc în 
lume, al devenirii permanente asumate 
şi urmărite cu luciditate. Afirmațiile de 
mai sus pot fi valabile în cazul multor 
creatori de 

şcoală teatrală şi l-aş aduce în discuţie 
pe cel mai important, Stanislavski, al 
cărui sistem e considerat a fi perimat, 
osificat. Ce aflăm din cartea Mariei 
Sevtova, Calea spre performanță. 
Dodin şi Teatrul Malâi (pag.52), în 
legătură cu perspectiva lui Dodin 
asupra lui Stanislavski e de natură să 
ne modifice percepția asupra celui din 
urmă. Lev Dodin consideră că nu 
„metodele pedagogice” sunt miezul viu 
la care ar trebui să ne racordăm când e 
vorba de Stanislavski, „ci permanenta 
nemulțumire fata de sine însuşi, 


cercetările sale nesfarsite ŞI 
descoperirile, ca şi lupta din ce în ce 
mai puternică, pe măsură ce 


îmbătrânea, cu ideea teatrului care 
punea accent mai degrabă pe senzaţii, 
sentimente şi emoţii decât pe 
înţelegerea rațională şi cognitivă.” Mai 
importante, pentru Dodin, sunt caietele 
şi jurnalele artistice ale lui Stanislavski 
decât „textele canonice”, care „sunt 
manuale care suferă, ca toate 
manualele, de pe urma faptului că se 
opresc în timp, în vreme ce celelalte 
continuă zi după zi; tot ceea ce tine de 
ziua de ieri este repudiat în numele a 
ceea ce este nou, şi totuşi se innoieste.” 
E, după cum rezultă, o problemă de 
receptare. În cazul lui 

Brook, George Banu a adus la lumina 
spiritul viu al regizorului, in cazul lui 
Stanislavski, discipolii,  striviti de 
valoarea învățătorului, au transmis mai 
departe litera, dogma. 

Pentru a dovedi că am citit cartea 
e necesară, fireşte, o trecere, sumară, 
în revistă a ideilor, dar nu acestea sunt 
cele care au modificat ceva în mine, ci 
disponibilitatea permanentă a lui 
Brook la stimulul exterior provenit fie 
din vâltoarea vieţii, fie din căutările 
teatrale, fie din întâlnirea creaţiei cu 
spectatorul. 

Peter Brook distinge în peisajul 
teatral al vremii patru forme care 
acoperă întreaga arie a manifestărilor 
de gen: teatrul mort, teatrul sfânt, 
teatrul brut, şi teatrul imediat. Prin 
teatrul mort, pune la zid unele 
spectacole ale  Comediei Franceze, 
unele spectacole de operă şi orice 
spectacol care imită alte spectacole. 
Spectacolul de teatru mort are drept 
scop formal calofilia şi ţintă estetică 
satisfacerea  valenţei hedoniste a 
spectatorului. Evident, teatrul mort 
intră în contradicție flagrantă cu stilul 
epocii care, susţine Brook, este unul al 
simplităţii şi al esenţializării. Teatrul 
sfânt, cum era previzibil, de altfel, are 
ca ax central ritualul, ceremonialul 

care-şi aserveste, sau chiar refuză, 
cuvântul, îndepărtându-l sau 
transpunându-l in ceva de ordin 
material, cum ar fi gestul, ori în ceva 
de ordin imaterial, cum ar fi tăcerea. 
Teatrul brut vizează impresionarea 
publicului prin orice mijloace şi se 
caracterizează prin lipsă de stil. E un 
teatru primitiv in care primează 
prospetimea. Scene violente, scene 
comice, interactiune spontană între 
spectator şi actor, iluzionare si 
deziluzionare. Si, în sfârşit, teatrul 
imediat, o fuziune vie, permanentă, 
între teatrul brut şi teatrul sfânt, o 
continuă devenire întru adevăr, 
devenire determinată de mentalitatea şi 
cerințele publicului, aflate şi acestea, 
la rândul lor, într-o continuă 
metamorfoză. 

„Spațiu gol”, locul tuturor 
posibilităţilor, al originărilor de orice 
fel, locul care începe să existe doar din 
momentul în care actorul se 
înstăpâneşte asupra lui printr-un act 
prezent, hic et nunc, actorul-creator 
fiind, in acelaşi timp, şi actor şi 
spectator. 

Spaţiul gol e un univers deschis 
prin excelenţă dacă ne raportăm la 
definiţia universului deschis care spune 
că un univers este deschis dacă 

are densitatea mai mică decât 
densitatea critică (densitatea critica 
apare atunci când viteza unei galaxii 
este egală cu viteza de fugă, iar viteza 
de fugă ar fi viteza limită de la care 
galaxia aflată pe suprafața sferică ar 
putea să scape la infinit). 

În alte cuvinte, spaţiul gol teatral 
având densitatea zero, viteza galaxiei 
de cuvinte, tăceri, gesturi, etc. devine 
mai mare decât viteza de fugă şi, prin 
urmare, întreg demersul scenic scapă 
spre infinitul spiritual al 
semnificatiilor. 

Această viteză mărită a derulării 
semnelor teatrale şi a schimbării lor 
permanente în funcție de schimbările 
survenite în planul realității imediate 
face mai mult decât necesară prezenţa 
unei călăuze. George Banu, în Arta 
teatrului (În căutarea specificului 
teatral, pag 202-203), defineşte 
sugestiv si in acord cu analogia noastra 
de mai sus, rolul regizorului aşa cum e 
înţeles şi practicat de Brook: „Brook 
refuză în regie anterioritatea mesajului, 
regizorul fiind pentru el «un ghid prin 
beznă». Aflat în posesia unor infor- 
maţii, ca orice ghid, el nu cunoaşte însă 
rezolvarea situației înainte de a o 
pătrunde şi, de aceea, caută precaut 

solutia. In «bezna» operei, regizorul 
ascultă voci şi detaşează semne, citeşte 
urme şterse de timp, evită cursele, 
angajând întreaga echipă în această 
expediţie. Fără chei sigure, fără 
certitudini apriorice, regia devine o 
aventură de cunoaştere. Interpretarea 
operei se face simultan cu procesul de 
creaţie.” 

REGIZORUL 


"Regizor înseamnă acel artist care îşi 
asumă crearea spectacolului, 
de la proiectul iniţial până la 

ridicarea cortinei". 
George Banu 


Din capul locului, mă văd nevoit 
să completez definiţia lui George Banu, 
având în vedere faptul că funcția 
regizorului e mult mai complexă, sau ar 
trebui să fie. Regizorul, pe lângă 
calităţile artistice necesare conceperii 
şi realizării spectacolelor, ar trebui să 
aibă abilități organizatorice şi să fie un 
bun pedagog. Activitatea generală a 
teatrului, crearea repertoriului, 
selectarea şi formarea actorilor, intră 
tot în „fişa postului”, dacă discutăm 
despre regizorul unui teatru şi nu 
despre regizorul-mercenar. 

Dar ce inseamna regie (din fr. 
regie, germ. Regie)? Bineînțeles, 


ocupație a regizorului. Apoi: 
înscenare, montare, artă regizorală, 
punere în scenă, concepția 


interpretării scenice a unui text 
dramatic, a unui scenariu sau libret 
destinat să devină spectacol, 
îndrumarea jocului actorilor şi a 
montării unui spectacol. O ştiinţă, 
susținea (exagerând) Ion Sava, nici 
tehnică, nici artă: „Ştiinţa reprezentării 
operelor dramatice”. O ştiinţă care 
presupune o maximă responsabilitate, 
aspect peste care se trece întotdeauna 
atât de uşor. Sava chiar apropie regia 
de chirurgie şi sugerează ca tinerii 
regizori să funcționeze la început ca 
asistenţi pe lângă regizorii 
constructori, evitându-se astfel 
influenţele nefaste ale scenei asupra 
spectatorului: „Astăzi, îmi amintesc cu 
ruşine despre primul meu spectacol... 
(...) Dacă eram chirurg, mă băga la 
închisoare; dar pentru faptul că s-a 
petrecut în teatru, cronicarii m-au 
ridicat în slava cerului.” (“Teatralitatea 
teatrului”, pag. 262) 

Regizorul, fundamental în teatrul 
de azi, după ce-şi face caietul de regie, 
după ce-şi alege echipa de 

lucru (scenograf, muzician, coregraf), 
dupa ce face distribuția rolurilor 
(esenţială pentru viitorul spectacol), 
monitorizează şi instrumentează 
montarea spectacolului, având sub 
control sectoare diverse de producție: 
scenografia, muzica, coregrafia, 
tehnicul (personalul tehnic de scenă), 
dramaturgia (când se impun schimbări 
in text), costumatia, luminile, sunetul, 
viziunea artistică, interpretarea textului 
(când există) si, cu această trecere în 
revistă, ne pliem pe moto. E de la sine 
înţeles că regizorul trebuie să aibă 
cunostinte şi abilități din/in toate 
domeniile care au atingere cu teatrul, el 
însuşi trebuind să fie un bun actor, un 
actor ratat, cum se spune, cu o mare 
forță spirituală şi fizică, pentru a putea 
exercita autoritate în raporturile cu 
actorii şi, nu în ultimul rând, să aibă şi 
“şcoala vieţii”. 

Relaţia pe care regizorul o 
stabileşte cu ceilalți colaboratori îl 
defineşte pe acesta ca putând fi 


dictator, negociator, creator sau 
mediator, aceste trăsături nefiind 
stricte, ci  suportând dozaje şi 


amestecuri diferite de la caz la caz. 

De la Georg al II-lea până azi, 
schimbările în regie au fost determinate 
de schimbările din 

dramaturgie sau din raportarea 
regizorului  (subalternă sau nu) la 
creația dramaturgului, iar, uneori, 
spectacolul a fost acela care a 
determinat apariţia unui nou mod de a 
scrie teatru. Curentele literare şi 
plastice au tutelat, la începuturi, multe 
direcții estetice în regie. Si muzica a 
fost un nucleu generator in teoria şi 
practica teatrală. Pe de altă parte, orice 
schimbare în arta regizorală a avut 
nevoie de transformări radicale ale 
jocului actorilor. Stanislavski, Brecht, 
Craig, Appia, Meyerhold, Reinhardt, 
Vahtangov, Tairov, Grotowski, Brook, 
Strehler, Gusty, Sava, Popa, Ciulei, 
Pintilie, Serban, Măniuțiu, etc., au 
creat noi mijloace şi forme de expresie 
scenică, raportându-se, într-un fel sau 
altul, la actor, dar niciodată $i nicicum 
fără el. De la ,,supramarioneta” lui 
Craig la actorul sfânt al lui Grotowski, 
actorul a ocupat poziții mai mult sau 
mai puțin privilegiate, a fost depreciat 
sau sanctificat, dar fără aportul său 
fizic sau/şi creator nu s-a putut. 
Căutarea specificului teatral a 
însemnat o reconsiderarea a actorului, 
constatându-se că relația actor- 
spectator e un binom originar, o 
reconsiderare stimulată si de contactul 

cu teatrul popular şi cu teatrul/dansul 
oriental care întruchipau, la vremea 
aceea, teatralitatea (corpul actorului 
manifestându-se convenţional). Aceste 
restrângeri şi reconfigurări operate de- 
alungul timpului, de la „teatrul bogat”, 
teoretizat şi practicat de Wagner, la 
„teatrul sărac” al lui Grotowski, au fost 
posibile si din cauza presiunii 
exercitate de cinematografie şi, apoi, 
de televiziune. Focalizarea pe 
organismul viu, dar şi pe relația vie 
dintre actorul viu şi spectator era 
procesul salvator al identității teatrului. 
Raportarea la imaginile ,,inghetate” ale 
filmului şi ale televizorului a declanşat 
o întoarcere la improvizație (nu de tip 
commedia dell’arte), la improvizatia 
colectivă, iar de aici şi până la regia 
colectivă n-a mai fost decât un pas. 
Regie colectivă, adică, asumare 
colectivă a responsabilitatilor, 
democratizare a actului teatral care se 
prelungeste si in viata reala, grupul de 
actori convietuind, arta lor nemaifiind 
(doar) un demers estetic, ci o atitudine 
socio-politică. Rolul regizorului 
preponderent coordonator, la început, 
creator, apoi, tinde să dispară în 
anumite experienţe teatrale, mai bine 
ZIS, se redistribuie pe întreaga trupă. 

Fara ierarhii, fara orgolii? Utopic. De 
la funcționalitate la creaţie, de la 
creație la disipare. Soarta de zeu. 
Puterea regizorală adunată într-o 
singură mână saraceste creația, 
împărțită democratic poate duce la haos 
şi incoerenta. Teatrul care schimbă 
viata sau teatrul mai aproape de viata? 
Calea de mijloc, şi aici, e preferabilă: 
regizorul care crează împreună cu 
colaboratorii săi. 

O ultimă determinantă pe care o 
mai aduc în discuţie e publicul. Relaţia 
cu acesta a produs şi ea schimbări 
importante în regie. Astăzi, spectatorii 
sunt implicaţi şi ei în actul teatral, 
reacția lor este anticipată şi se mizează 
pe ea. Regizorul nu mai poate uita că 
teatrul este, în ultimă instanţă, o relaţie 
între actor şi spectator. 

ACTORUL 


Teatrul actorului îi aparține, nimănui 
altuia... Will a fost Hamlet şi Claudius, 
Ofelia şi Polonius, într-o singură fiinţă. 


(Reinhardt) 


Voi porni cu observaţia că cele 
două afirmaţii din citat sunt, in 
aparență, contradictorii: prima afirmă 
că teatrul aparţine actorului, a doua, că 
teatrul aparţine dramaturgului care, 
înainte de a fi dramaturg, e un actor 
capabil să închipuie şi chiar să 
întruchipeze toate personajele folosite 
în scrisul său. 

Max Reinhardt coordona, in 
Germania,  „Deutches Theater” şi 
studioul experimental Kamerspiele, un 
studio care funcționa în cadrul 
teatrului. Reinhardt, în montările sale, 
foloseşte multe elemente care aveau să 
structureze, mai târziu, mişcarea 

expresionista: spatiul stilizat, eclerajul 
şi, mai cu seamă, jocul rationalizat al 
actorului, joc ce sacrifica de multe ori 
adevărul vieţii, deşi, ca discipol al lui 
Otto Brahm, tocmai adevărul vieţii era 
ceeace il interesa îndeosebi in 
spectacol. Paradoxal, evitând 
conventionalismele teatrului de 
declamatie şi cultivând un teatru al 
esentelor simbolico-psihologice, 
pierdea chiar miza pentru care lupta: 
adevărul vieţii. 

Actorii trecuți prin şcoala lui 
Reinhardt se regăsesc în genericele 
filmelor expresioniste: Paul Wegener, 
Werner Krauss, Conrad Weidt, Emil 
Jannigs, Lil Dagorer. 

Reinhardt, se poate spune, prin 
Kamerspiele, a adus actorul mai 
aproape de public, punându-i în valoare 
expresivitatea mimică. Mimul 
spectacolului de cabaret, pentru 
Reinhardt, este actorul în stare să 
improvizeze $i sa creeze prin 
pantomimă poezia scenică. 
Antinaturalist, nu punea preţ pe 
posibilitatea actorului de a imita, ci 
încuraja actorul spre căutarea 
expresivitatii corporale, aceasta fiind 
canalul principal de comunicare cu 
spectatorii. 

Copilul, sustinea Reinhardt in 
seminarul de actorie de la Schonbrunn 
(1928), cu bucuria lui de a se juca, este 
modelul ideal pentru actor, care trebuie 


să-şi descopere ŞI redescopere 
personalitatea. Actorul poate da viata 
personajelor ŞI poate anima 


întâmplările dramatice în măsura în 
care ştie să utilizeze creator datele sale 
personale. 

El cere actorului o stăpânire 
perfectă a vocii şi a cuvântului, o 
pregătire muzicală, şi o pregătire 
corporală apropiată de cea a sportivului 
şi a acrobatului. Elementele vizuale, 
pantomima şi dansul pot concura, 
credea Reinhardt, cu ofensiva 
cinematografului. 

A descoperit actori şi a format 
actori. Ştia să scoată din fiecare ceeace 
era cu adevărat specific şi original. 
Scenografia, aparatura tehnică şi 
lumina puneau în valoare actorul. 

De la Georg al II-lea până azi, 
orice schimbare în arta regizorală a 
avut nevoie de transformări radicale ale 
jocului actorilor. Stanislavski, Brecht, 
Craig, Appia, Meyerhold, Vahtangov, 
Tairov, Grotowski, Brook, Strehler, 
Gusty, Sava, Popa, Ciulei, Pintilie, 
Serban, Măniutțiu, etc., au 

creat noi mijloace si forme de expresie 
scenică, raportându-se, într-un fel sau 
altul, la actor, dar niciodată şi nicicum 
fără el. De la „supramarioneta” lui 
Craig la actorul sfânt al lui Grotowski, 
actorul a ocupat poziții mai mult sau 
mai putin privilegiate, a fost depreciat 
sau sanctificat, dar fără aportul său 
fizic sau/şi creator nu s-a putut. 
Căutarea specificului teatral a 
însemnat o reconsiderarea a actorului, 
constatându-se că relaţia 
actor-spectator e un binom originar, o 
reconsiderare stimulată şi de contactul 
cu teatrul popular şi cu teatrul/dansul 
extremoriental care  întruchipau, la 
vremea aceea, teatralitatea (corpul 


actorului manifestându-se 
conventional). Aceste restrângeri şi 
reconfigurări operate de-alungul 


timpului, de la „teatrul bogat”, 
teoretizat şi practicat de Wagner, la 
„teatrul sărac” al lui Grotowski, au fost 
posibile şi din cauza presiunii 
exercitate de cinematografie şi, apoi, 
de televiziune. Focalizarea pe 
organismul viu, dar şi pe relaţia vie 
dintre actorul viu şi spectator era 
procesul salvator al identității teatrului. 

Reinhardt reprezintă, prin atenția 
acordată jocului actorului şi 

prin plasarea actorului în centrul 
mecanismului teatral, o etapă 
importantă în  nesfârşitul drum al 
reteatralizării. 

CHEIA 


Dacă stau bine şi ma gândesc, eu 

nu sunt dus de multe ori la biserică. La 
propriu. La şase ani, am fost trădat în 
dragoste. Mătuşa mea, tanti Domnica, 
se întâlnea, uneori, cu un diacon. 
Într-o zi, pe la prânz, s-au închis în 
odaia cea mare şi au stat mai mult decât 
am crezut eu că-i firesc. Am luat o 
cheie de la altă uşă şi, pentru că nu se 
potrivea, am fortat-o, ajutându-mă de 
clestele de la soba. Cheia s-a rupt, iar 
eu am disparut. M-am ascuns in cotetul 
gainilor. Acolo puteam plange, puteam 
gandi nestingherit la schimbarea care se 
producea in sufletul meu. Femeia la 
care tineam ca la ochii din cap ma 
dezamagise. Diaconul, reprezentantul a 
tot ce era sfânt şi curat pe lumea asta, 
arăta la 

fel ca ceilalți bărbați din mahala: 
transpirat, beat şi stăpânit de dorințe 
murdare. La întrebarea „cine a rupt 
cheia?” am răspuns că nu ştiu. Era 
prima oară cand minteam fără să mă 
simt vinovat. La masa de seară, am 
refuzat să mă rog şi să fac cruce. La 
opt ani, tatăl meu vitreg a murit lângă 
mine. Era ora unu, noaptea. N-am 
vărsat o lacrimă. Încercam să înţeleg. 
Când l-au înmormântat, el nu mai 
exista pentru mine. Ochii mei erau 
fixati pe ritual. Acasă, pe drum, în 
biserică, la cimitir, şi iar pe drum, şi 
iar acasă. Care era sensul? Ce miez 
ascundeau toate vorbele şi gesturile din 
biserică, privirile şi bocetele de la 
groapă, petrecerea deşănţată de la 
praznic? Când aveam zece ani, sora 
mea vitregă zăcea la pat, de leucemie. 
În fiecare dimineaţă, îi culegeam 
zmeură din grădină şi-o hrăneam. A 
fost, bineînţeles, şi-o dimineaţă în care 
zmeura a rămas  nemâncată. Iar 
înmormântare, iar slujbă, iar petrecere. 
Eram vaccinat. Nu mă mai interesa 
ritualul, ci feţele oamenilor. Măştile. 
Ele aduceau la vedere ceea ce nu se 
prea vede: golul preaplinului. 

Sper ca preambulul să se 
constituie într-o dovadă convingătoare 
că existenţa lui dumnezeu şi rostul 

bisericii au fost întrebări care m-au 
muncit toată viata. De ce n-a reuşit 
biserica, slujitorii ei, tot arsenalul de 
obiecte şi efecte pus în joc la marile 
sărbători, să-l convingă pe copilul din 
mine că hotărârea de a nu mai face 
cruce e o eroare? Pentru copilul din 
mine, totul era teatral. Teatral cu al 
doilea sens din dicționar, adică afectat, 
căutat, nesincer, artificial, emfatic. 
Singurul amănunt viu şi adevărat: 
mama care cânta în corul bisericii. Nu 
mai pun în discuţie 
existenta/inexistenta lui dumnezeu 
pentru că, în această problemă, logica 
lui Eugen lonescu ne relevă o situaţie 
fără nici o rezolvare, dacă nu absurdă. 
El spune că a crede sau a nu crede în 
dumnezeu sunt opţiuni personale. Nici 
credinciosul, nici necredinciosul, n-au 
argumente care să ateste indubitabil 
existenţa sau inexistența lui dumnezeu. 
Din lipsă de muniții, marele război 
rămâne ce-a fost dintotdeauna: o 
gâlceavă. 

Mă întorc la ce era teatral în 
biserică. Mă refer acum la primul sens 
al cuvântului teatral: care fine de 
teatru, propriu teatrului. Ce nu e 
teatral în biserică? Lumânări, 
candelabre, paravane, balcon de unde 
se vorbeşte, uşi, paravan, masă, 

scaune, cântăreţi, recitatori, costume, 
obiecte de tot felul, tablouri, clopote, 
toacă, intrări, ieşiri, mişcări pe 
orizontală şi pe verticală, relații între 
cei care vorbesc, relații între vorbitori 
şi participanţi, dialog între vorbitori şi 
cor. Dar mă văd nevoit să mă întorc la 
al doilea sens, nemulțumit fiind de 
lungimile şi repetările practicate de 
preot, de diacon şi de cor. Nemulțumit 
de mulțimea gesturilor mărunte şi fără 
o semnificație imediată, cu semnificații 
absconse, codificate, care fac obiectul 
polemicilor teologice de sute de ani. 
Nemulțumit de faptul că ritualul e 
mort, mecanic şi neinteresant chiar 
pentru cei care-l susțin. E limpede că 
acest ritual, pentru cei care l-au 
consacrat, era viu $i adevărat, dar el se 
cerea modificat de schimbările sociale, 
culturale... În alte cuvinte, s-a rupt de 
viață. E de ajuns să răsfoieşti un 
Liturghier ca să constati cât de 
anacronic sună unele denumiri din cea 
mai importantă slujbă religioasă, la 
creştinii ortodocşi, Liturghia sfântului 
Ioan Gură de Aur. Proscomidie, 
antimis, epitrahil, sfita, ecfonist... şi 
mă opresc aici, deşi exemplele sunt 
multe. Mai deranjante sunt însă 
gesturile şi mişcările mărunte, mutarea 
obiectelor, a 

evangheliei, pasarea evangheliei de la 
unul la altul, gesturi şi mişcări care nu 
mai trezesc în credincioşi aceleaşi 
gânduri şi sentimente ca la începuturile 


creştinismului. Ce frumos scrie 
Steindhardt in Jurnalul fericirii: 
Textul liturghiei — neinsotit de orgă 


sau cor, de miros de tămâie, de gesturi 
hieratice, de lumini şi culori, de 


mişcări şi ritm — îmi apare în puterea 
sa ascendentă de tragedie, de 
happening, care culminează cu 


momentul senzațional al dublei 
chemări: luați mâncaţi, beti dintru 
acesta toți. Lungă şi plicticoasă mi se 
pare toată desfăşurarea de elemente 
teatrale până la momentul când preotul 
invocă duhul sfânt care coboară asupra 
vinului şi pâinii, iar acestea devin 
sângele si trupul domnului. Liturghia, 
structurată pe jertfa şi învierea 
mântuitorului, celebrează, în final, 
ritualul din „cina cea de taină”. Dar 
până să se împărtăşească, până să se 
simtă în comuniune cu dumnezeu, omul 
traversează clipe grele. 

Biserica se delimitează net de 
orice fel de manifestare teatrală, de 
teatru în genere, deşi s-a folosit şi se 
foloseşte de mijloacele lui. Fara 
profesionalism, dar o face. Rutinat, dar 
continuă. Călcându-i legile, dar 

cultivându-l. Ion Zamfirescu, în Istoria 
universală a teatrului, reconstituie 
începuturile: Cultul creştin, în latura 
sa liturgică, a făcut împrumuturi 
importante din manifestarea de teatru. 
Oarecum, acest cult s-a constituit şi s- 
a dezvoltat ca după tiparele unei 
drame. Nava bisericilor şi a 
catedralelor, să zicem, era clădirea de 
teatru. Slujba religioasă, în sine, era 
concepută ca o reprezentatie 
dramatică. Ceremonialul liturgic — cu 
mişcările lui pătrunse de solemnitate, 
cu gesturile rituale, cu rostirile 
melopeice, cu veşmintele sacerdotale, 
cu obiectele de cult si cu bogăția lui de 
forme simbolice — apărea ca o punere 
în scenă. Clericii oficianți erau 
actorii; credincioşii ce le stăteau în 
fata formau publicul. Cercetătorii de 
specialitate care s-au ocupat de istoria 
cultului creştin dau acestui caracter 
dramatic o importanță deosebită. 
Socotesc, anume, că-l găsim chiar la 
primele comunități apostolice, 
inspirdnd acolo o tendință materială 
care cu timpul avea să contribuie la 
formarea activității liturgice. Se fac 
referiri la agapele primilor creştini şi 
la diferitele reuniuni şi ceremonii 
euharistice, menite să celebreze 

amintirea „cinei celei de taină”. In 
desfăşurarea acestora, aveau loc 
distribuiri de atribuţii, cu menirea de a 
exprima emoția celor de fata şi gradul 
lor de pătrundere religioasă. Mai 
târziu, în procesul ei de constituire, 
liturghia creştină a reluat aceste 
elemente, dându-le nu atât o 
organizare nouă, cât o expresie mai 
plină şi mai dramatică O dată 
întemeiată, liturghia ne pune în fata 
fapte şi situații ca acestea: parti 
narative în alternare cu altele de 
declamatie lirica, distribuiri de roluri 
între diferiţi recitatori, dialoguri între 
preotul oficiant şi cântăreții ajutători, 
manifestări de cânt antifonic, forme 
rituale implinite grav cu mijloace 
mimice adecvate, intervenţii corale ş.a. 
Hotărât lucru, liturghia e teatrală 
în toate sensurile pe care le 
menţionează dicționarul la acest 
cuvânt. Vreo douăzeci de rugăciuni şi 
alte douăzeci de tropare şi condace, 
dialoguri între preot, diacon şi cor, 
intrări şi ieşiri pe uşile diaconeşti sau 
pe cele împărăteşti, urcări şi coborâri 
în amvon, rotiri în jurul mesei, 
tămâieri, invocări mimice şi 
pantomimice, manevrări diverse ale 
evangheliei, potirului şi discului, 

cruci, închinări, plecăciuni, 
îngenuncheri, ridicări, momente 
interactive cu publicul, descoperiri şi 
acoperiri ale capului, îmbrăcări ale 
veşmintelor... şi nu le-am pomenit pe 
toate! Dar in desfăşurarea lor 
ceremonioasa!? Jung e prietenul meu: 
Pentru primii creştini, ca şi pentru toţi 
primitivii, trebuia ca învierea să fie un 
eveniment concret, material, care poate 
fi văzut cu ochii şi atins cu mâinile, ca 
şi cum spiritul n-ar avea o existență 
proprie. Chiar şi astăzi, oamenii nu pot 
sesiza fără dificultate realitatea unui 
eveniment psihic, dacă acesta nu este 
totodată şi concret. La drept vorbind, 
învierea ca eveniment psihic nu este 
concretă. Ea este o experiență pur 
psihică. Este curios că creştinii au 
rămas atât de păgâni încât nu înţeleg 
existența spirituală în afara 
corporalului, ca eveniment psihic. Mă 
tem că bisericile noastre creştine nu 
vor mai putea menține multă vreme 
acest anacronism şocant, fără teama de 
a impietri în contradictia magică cum 
că fuzionând cu Isus ei participă astfel 
la virtuțile divine. 

Recunosc, nu sunt dus de multe 
ori la biserică. Pentru mine, uşa e 
încuiată, dar n-am rupt eu cheia! Si, 
credeti-ma, de data asta nu mint! 

PEER GYNT 
IBSEN 


Biografia autorului, legenda 
norvegiană de la care a plecat şi piesa 
pot constitui obiectul unei alte lucrări, 
aşadar mă voi limita doar la două 
spectacole cu piesa ibseniană, înscenări 
depărtate în timp şi spațiu: Peer Gynt 
la Teatrul Tineretului din Piatra Neamt, 
în anul 1972 si Peer Gynt la Teatrul 
Național Vasile Alecsandri din Iaşi, în 
anul 2005. 

Ce era la Piatra Neamț, în anul 
1972 ? În primul rând, spiritul de 
echipă. Actori care răspundeau 
provocărilor regizorale cu sinceritate, 
cu adevăr, cu credință şi cu o nebună 
poftă de joc. Aceste premize au condus 
la coagularea unui spectacol 

memorabil.  Vigoare şi _ tonicitate 
actoricească, unitate între gândul 
regizoral şi concretizarea plastică, 
armonie a decorului cu aventura 
existențială a personajului central. 
Cătălinei Buzoianu i-a reuşit un 
spectacol-eseu despre sublima 
zvârcolire a omului încercând să fie el 
însuşi şi despre deplorabila ratare a 
acestui demers care — la Ibsen, dar şi în 
spectacolul de care vorbim — capătă 
accente înălțătoare. 

Scenograful Mihai Mădescu a 
proiectat un decor modular care se 
metamorfoza funcțional şi sugestiv în 
tandem cu povestea, concretizându-se 
şi dizolvându-se după cum o cereau 
diversele locuri de joc. Structura şi 
textura materialelor (lemn  negeluit, 
pânză aspră), tonurile arse, cenuşii, 1- 
au permis artistului să reinventeze nişte 
ingenioase construcţii ţărăneşti 
arhetipale, de maximă sugestivitate: 
roata morii, scândura salvatoare (în 
urma  naufragiului),  casa-porumbar 
(nunta din Haegstad), puntea 
mişcătoare (care se împotrivea unirii 
sufleteşti) şi câte or mai fi fost şi nu le 
mai tin minte. 

Actorii au reuşit performanţa de 
a juca pe granița fragilă care separă 
veghea de vis, ajutaţi, evident, şi de 

muzica inspirată a lui Sabin Pautza şi 
de vocea minunată a  histrionului 
perfect care era Ion Muscă. 

Mitică Popescu (Peer Gynt), un 
actor puternic şi rezistent, în ciuda 
constituției sale aparent fragile, a avut 
instrumentele şi maturitatea artistică 
pentru a face fata nenumăratelor 
situații şi stări furnizate de rol. A 
evitat cu măiestrie dulcegăria spre 
care-l putea împinge sentimentalismul 
unor scene, apelând cu succes la ironie 
şi sarcasm, sfârşind prin a fi meditativ, 
cum era şi firesc. 

Ceilalţi actori — echipa de care 
aminteam — au jucat mai multe roluri 
fiecare (altfel nici nu se putea), 
închipuind şi întruchipând comunităţi 
cu mentalități şi obiceiuri diverse. 
Comici până la grotesc, subtili şi 
delicati, patetici şi impetuosi, caustici 
şi inteligenți, tragici şi fragili, 
interpreții au acoperit paleta largă de 
manifestări psiho-fizice implicită 
acestui text. 

Ce era la Iaşi, în anul 2005 ? O 
trupă care nu mai cunoscuse 
recunoaşterea națională de vreo zece 
ani. Un teatru despre care criticii aveau 
părerea că e un loc în care nu se 
întâmplă nimic. Nimic notabil. Sigur, 
ar putea fi vorba şi despre o inerție a 

criticilor in cauză, dar, după ce am 
vazut Peer Gynt, tind sa le dau 
dreptate. Spectacolul pare a fi avut, 
încă din fazele incipiente, intenţii 
lăudabile şi ambitioase. Regizorul 
Cristian Ioan (nu lipseşte numele?!), de 
la Teatrul Naţional din Târgu Mureş, ca 
orice regizor cu pretenţii (de azi), s-a 
folosit cât a putut de efecte multimedia, 
proiectând pe navă, pe fundal, nişte 
personaje care se zbenguie pe coclauri, 
fără griji, sau se zbat, ca-ntr-un 
coşmar, într-o apă cleioasă, căutându-şi 
sensul, rostul, calea... M-a mirat o 
afirmaţie a lui, dintr-un interviu: 
“Întotdeauna porneşti de la o imagine 
definitorie”. Oare?! Asta să fie rețeta 
creaţiei? 

Numai că, în Peer Gynt-ul 
nationalului ieşean, erau două imagini 
dominante, de la care pare a se fi 
pornit. Prima, ar fi prora unei nave, 
fara transparenta simbolica, un 
mastodont care ocupa centrul spatiului 
de joc şi care striveste prezenţa 
actorului, o anulează. lar daca actorul 
se mai nimereşte să fie şi Adrian 
Păduraru, adolescent tomnatic care se 
incapataneaza să rămână intepenit în 
poza filmelor care l-au consacrat, 
decorul nici nu are o misiune grea. 
Klara Labancz a realizat un decor 

remarcabil, in sensul ca, pe parcursul 
întregului spectacol, te obligă să-l 
remarci, vrei nu vrei, ţi se bagă în ochi, 
iese în evidenţă. La fel se întâmplă şi 
cu secvențele de film. Ca şi decorul, 
par un scop în sine, nu au discretia şi 
transparența spre sugestie a unor 
simple mijloace. Ele invadează, 
copleşesc, desființează măruntele 
tentative de înfiripare a jocului teatral. 

Adrian Păduraru, acceptabil în 
debutul acţiunii, reuşeşte performanţa, 
deloc acceptabilă, de a nu schimba o 
iota din liniile incipiente ale 
personajului, debitand tot rolul, 
dezinvolt şi innocent, ca-n “Declaratie 
de dragoste”. 

Echipa... Care echipă? Inegalitati 
valorice stridente, în alte cuvinte, trupă 
neomogenă, altoită şi cu figuratie din 
afara teatrului. 

Aş încheia cu certitudinea lui 
Cristian Ioan, din interviul din care am 
mai citat: “Spectatorii pleacă acasă cu 
întrebarea: şi noi, acum, încotro ?“, din 
care aş extrage doar ultima parte: “şi 
noi, acum, încotro?”, întrebare potrivită 
actorilor din Teatrul Național, în urma 
unor asemenea experiențe păguboase in 
plan estetic. Oricum, teatrul a mai bifat 
o acțiune 

(„Zilele Henrik Ibsen”, in “Anul 
Ibsen”, 2006). 

ORCHESTRA 
JEAN ANOUILH 


Premiera: 2006, Sambata, 19 aprilie 


Sala: Teatrul National Vasile Alecsandri (Studioul 


Teofil Valcu) 

Distributia: 

Patricia — Monica Bordeianu 

Pamela — Catinca Tudose 

Doamna Hortense — Puşa Darie 
Suzanne Delicias — Doina Deleanu 
Ermeline — Irina Radutu Codreanu 
Leona — Livia lorga 

Pianistul — Radu Ghilas 

Domnul Lebonze — Liviu Manoliu 
Cantareata — Andreea Cojocariu 
Clownul — Theodor Ivan 

Chelnerul — Ciprian Moraru (figuratie) 
Doctorul 

Regia: Irina Popescu Boieru 
Scenografia: Axenti Marfa 

Consultant muzical: Anda Tabacaru — Hogea 


Din 1950 si pana azi, putine 


trupe româneşti s-au încumetat 
abordeze, în repertoriul 

să 


lor, 


dramaturgia lui Anouilh, mai precis, 8 
teatre: Teatrul National „Ion Luca 

Caragiale” si Teatrul de Comedie din 
Bucuresti, Teatrul National din 
Constanta, Teatrul ,,Alexandru Davila” 
din Pitesti, Teatrul de stat din Arad, 
Teatrul National „Lucian Blaga” din 
Cluj-Napoca, Teatrul Tineretului din 
Piatra Neamt şi Teatrul National 
„Vasile Alecsandri” din laşi. 8 teatre, 
la care s-au montat doar 6 texte ale 
autorului de care tocmai am amintit, iar 
din cele 6, 3 s-au pus în scenă la Iaşi. 
Doar 8 teatre, 6 texte şi 9 spectacole. 
Un bilant (aproximativ) care poate 
mira. 

Care să fie, oare, cauzele? Să-i 
intereseze, oare, mai putin, pe creatorul 
şi pe spectatorul român, „micile 
abdicări, conflicte, compromisuri şi 
renuntari” de care vorbeşte regizorul 
spectacolului in caietul program? 
Faptul că autorul şi-a scris piesele 
pentru ca actorul să omoare plictiseala 
spectatorului şi să-l facă să uite de 
moarte, după cum a mărturisit, să nu 
fie, oare, o motivaţie suficientă pentru 
ca valoarea să apară? Sau Jean Anouilh 
e un autor minor, dar autoritatea 
culturală, câştigată în timp, împiedică 
snobul din noi să-i anuleze reputaţia? 

Două spectacole Anouilh, văzute 
de mine, contrazic aceste supozitil: 

Balul hotilor, la Teatrul Tineretului din 
Piatra Neamţ (1970), în regia lui Radu 
Penciulescu şi Orchestra, la TvR- 
Cultural (2006) -— o reprezentaţie 
susținută de Teatrul de dramă 
Nebolshoy din Sankt-Petersburg — în 
regia lui Lev Erenburg. Primul, o 
avalanşă de gaguri de neoprit, de un 
comic irezistibil, al doilea, un 
spectacol îmbogăţit de expresivitatea 
mişcărilor care se supuneau sau nu 
imperativelor muzicale, o simfonie a 
formelor în spațiu, un dans al formelor 
în timp. Într-un cuvânt demonetizat: 
frumos. Urâtul, nu-i aşa? cum spune un 
filozof antic grec, e o substanță fără 
formă. Dar, trebuie precizat, la Piatra 
Neamt, în 1970, era trupa de aura T.T.- 
ului, iar trupa rusească era valoroasă şi 
omogenă. Din nefericire, regizorul, 
dacă nu dispune de actori capabili să 
re-creeze lumea imaginată de autor în 
toată complexitatea ei, cu patetismul, 
nebunia, sensibilitatea, derizoriul, 
comicul şi absurdul ei, e condamnat la 
eşec. 

Ce s-a întâmplat la laşi? 

E adevărat, interpreţii au înţeles, 
în parte, şi s-au şi străduit să schiteze 
schizofrenia personajelor, ruptura 
dramatică dintre aspiraţiile lor ideale şi 
constrângerile reale. La obiect, însă. 

Ce propune textul şi, implicit, 
spectacolul? O radiografie lucida a 
relațiilor care nu funcționează între: 
amanți, sot şi soție, mamă şi fiică, 
artist şi patron, dirijor şi membrii 
orchestrei (o orchestră de femei, pe 
estrada unei cafenele-restaurant, dintr- 
o stațiune termală pentru constipati). 

Muzica, dar şi „pantomimarea” 
ei, ar fi trebuit, conform şi indicatiilor 
autorului, să contribuie ca element de 
contrast in paleta grotesc-absurda de 
situații şi stări. O documentare a 
artiştilor la locul de muncă al colegilor 
de peste drum, de la filarmonică, era 
mai mult decât necesară. Sau, dacă nu 
s-a vrut o potrivire a ritmului 
mişcărilor cu ritmul muzicii, ar fi fost 
cazul să pricepem şi noi, spectatorii. 
Dar cum să înţelegi ceva care se 
petrece întâmplător, inexpresiv, fără 
formă, adică, fără inteligenţa artistică a 
interpretului. 

Scenografia, „încropită”, parcă, 
pentru a micşora cheltuielile, fără 
transparenţă către lumea 
semnificatiilor, nici  kitsche, nici 
rafinament, nimic, doar o încercare 
stângace şi conştiincioasă în litera 
textului, iar nu în spiritul lui. 

IVAN TURBINCA 
DUPA CREANGA 


Sambata, 28 octombrie 2006, 
penultima şi cea mai încărcată zi a 
Festivalului de teatru de la Piatra 
Neamt — a „Regalului teatral”, cum s-a 
dorit şi cum, de altfel, în mare parte, s- 
a şi realizat. La matineu, un spectacol 
rasfatat de critică şi premiat (pentru 
regie) la Gala UNITER 2006: Ivan 
Turbincă. Un spectacol aşteptat 
pentru faptul că regizorul Ion Sapdaru, 
în ediția precedentă, luase Marele 
premiu, dar şi pentru reîntâlnirea cu 
povestea lui Creangă sau, mai degrabă, 
cu pitorescul personaj şi cu buclucasa 
lui tolbă. Ca şi în alte cazuri, eroul, 
prin farmec şi faimă, îşi umbreşte 
faptele şi semnificațiile lor. 

Faptele: soldatul Ivan, îmbătrânit 
în războaie, recompensat cu două 
carboave şi „lăsat la vatră” — îşi dă 
agoniseala primilor sărmani ce-i ies în 
cale; Dumnezeu, unul dintre cei doi 
milostiviti, la cerere, ,,insufleteste” 
tolba hâtrului veteran, care, la rândul 
său, îi „scarmănă” pe draci şi, pentru o 
vreme, îşi bate joc de Moarte. 
Semnificatiile: soldatul, scăpat de 
coşmarul războaielor, nu mai pune pret 
pe valorile meschine (carboavele) şi-şi 
îndreaptă gândul spre cele sfinte, chiar 
dacă sufletul îl mai trage spre păcat. 
Evident, la Creangă, răspopitul, Raiul 
şi Iadul, Dumnezeu şi Dracul nu trimit 
la un înţeles strict religios, ci la unul 
simbolic. Avem de-a face, de fapt, cuo 
inteleptire a omului trecut prin 
experiențe traumatizante. Subrezit 
psihic şi fizic, Ivan luptă cu ,,dracii” şi 
cu propria moarte. Dramatizarea, cam 
stufoasă, nu se îndepărtează prea mult 
de original, dar nu pătrunde, totuşi, în 
adâncimile lui. Regizorul (autorul 
dramatizării) a avut la îndemână toate 
premizele unui spectacol de excepţie: 
povestea lui Creangă, o scenografie 
funcțională, discretă, o coregrafie 
(Victoria Bucun) de şcoală rusească -şi 
scenograful (Mihai Pastramagiu) e tot 
de dincolo de Prut — şi o echipă de 

actori talentați cu un vârf de 
indiscutabilă valoare în persoana lui 
Daniel Badale (Ivan). Repet: cronici 
excelente, premiu la Gala UNITER. Si, 
totuşi... Totuşi, croiala regizorală e 
cam soldateasca şi ea. Mai bine zis, 
cazonă. Calupuri muzical-coregrafice şi 
calupuri de proză îmbinate, brutal, prin 
juxtapunere. Discrepanta supărătoare 
de intensitate sonoră şi cinetică între 
momentele amintite.  Supralicitarea, 
până la caricatură, până la cabotinajul 
desantat, a abilităţilor fizice ale lui 
Badale. Si toate acestea, în dauna 
minunatei poveşti, care curge aproape 
nebagata in seamă, estompată de 
accentele pe pitorescul facil. 

Spaţiul scenografic: o pădure de 
sperietori. Momâile, amplasate la 4-5 m 
înălţime, lasă scena liberă pentru jocul 
actorilor şi (m-am dumirit abia spre 
sfârşitul reprezentatiei) funcţionează ca 
un racord grav la viziunea apocaliptică 
din tablourile lui Pieter Breughel cel 
Bătrân. 

Desenul coregrafic, la începutul 
spectacolului, părea a lua naştere din 
ciocnirile personajelor, amintindu-mi 
surprinzător de plastic truismul cu care 
debutează prima lecţie de dans popular: 
orice dans, la origini, a fost un dans cu 
temă. Şi ce cale regală de 

creație ar fi fost această timidă 
tentativă, daca n-ar fi fost inabusita, 
coplesita pe alocuri, de avalansa de 
prefabricate moldo-rusesti, de formele 
osificate ale dansului popular de 
export. 

Sper din toată inima ca reusitele, 
atâtea câte sunt, să nu fie nici pastişele 
unor creaţii mai vechi ale regizorului 
lon Sapdaru şi nici modelele unor 
viitoare succese. Mai nădăjduiesc, de 
asemenea, ca ritmul ,,dracesc” al 
producţiei teatrale şi cerinţele pieţei să 
nu-i impună regizorului, ca pe o 
necesitate, automatizarea mijloacelor şi 
multiplicarea lor. 

În rest, toate bune! 

ROMEO ŞI JULIETA 
SHAKESPEARE 


Ce poate fi mai frumos, mai 
inaltator, decât un spectacol în care 
iubirea devine învățătorul comunității? 
„Romeo şi Julieta” de William 
Shakespeare nu mai trebuie povestita, e 
o piesă arhicunoscută, dar aplatizată, 
din nefericire, printr-o popularizare 
excesivă a motivului în forma lui 
prescurtată, vulgară şi macabră. 

Se ştie, acţiunea se petrece în 
Verona, pe parcursul a cinci zile, mai 
precis, de duminică dimineața până 
vineri dimineaţa. În cetate se înfruntă 
două neamuri (Montague şi Capulet) şi 
cad tineri din ambele tabere, dar, până 
când nu mor doi îndrăgostiţi, vrajba nu 
încetează. Ură, iubire şi moarte. 

Violenţa se declanşează de la o joacă in 
piaţa cetăţii. Piaţa şi strada au fost şi 
rămân locurile predilecte ale 
agresivității, spațiile în care-şi caută 
rezolvarea conflictele interetnice, 
neînțelegerile între clanurile aceleeaşi 
etnii, divergentele dintre diverse 
grupuri. Azi, mai mult ca oricând, 
strada pătrunde, cu violența ei, în 
intimitatea fiecăruia dintre noi, prin 
intermediul micului ecran. „Romeo şi 
Julieta” aduce o soluţie: iubirea. 
Caractere puternice, dialog sclipitor. 

Permiteti-m1, totusi, sa 
reamintesc succesiunea evenimentelor 
importante ale piesei: 

- Romeo o cunoaşte pe Julieta la 
balul Capulet. Iubirea lor ar putea fi 
imaginată ca un dans întrerupt. (1.5) 

- Scena balconului. Indragostitii 
îşi mărturisesc sentimentele.(II.2) 

- Cei doi se căsătoresc, în taină, 
în chilia părintelui Lorezo. (11.6) 

Până aici, totul pare a intra pe un 
făgaş al păcii şi al unirii. Răsturnare 
letală: 

- Romeo îl omoară pe Tybalt, ruda 
Julietei. (III.1) 

- Romeo, fiind exilat, isi ia ramas 
bun de la Julieta. (III.5) 

- La sfatul lui Lorenzo, Julieta 

soarbe o potiune care avea s-o adoarma, 
pentru a scăpa de nunta cu Paris. (IV.3) 
- Romeo ajunge în cimitir înainte 
ca Julieta să se fi trezit. (1V.5) 
- Catastrofa. Îndrăgostiţii mor. 
(V.3) 

Deşi piesa pare a se sprijini pe 
patru personaje - Romeo, Mercutio, 
Lorenzo şi Julieta (Doica e doar un 
intermediar pasiv), — aproape toţi 
virtualii interpreţi au parte de roluri 
generoase (pe potriva caracteristicilor 
psihofizice ale fiecăruia), celelalte 
personaje având şi ele un loc important 
şi bine determinat in mecanismul 
tragediei. 

Cu un asemenea text, orice teatru 
ar putea să câştige sau să recâştige 
încrederea şi dragostea publicului şi, 
mai ales, să cucerească inimile tinere, 
pentru care o infuzie de puritate şi 
adevăr e mai mult decât necesară. Dar 
nu şi Teatrul Mihai Eminescu din 
Botoşani!  Nefericită întâlnire între 
capodopera de care vorbim şi actorii 
botoşăneni, conduşi, dezinvolt, de 
regizorul lon Sapdaru, spre un kitsch 
inimaginabil. 

Cauza? Regizorul ne furnizează 
răspunsul. Ca şi mai celebrul şi 
valorosul său confrate, Andrei Şerban, 

Ion Sapdaru introduce un personaj pe 
care piesa nu-l conține explicit: 
Shakespeare. Serban il vede pe 
Shakespeare in postura de scriitor sau 
de ziarist, stand retras şi notând replici 
şi acţiuni, scriind adică, păstrând o 
legătură oarecare cu textul (în A 
douăsprezecea noapte, dacă-mi aduc 
bine aminte). Sapdaru rupe relaţia cu 
textul, Shakespeare-ul lui apărând, în 
situațiile dramatice, ca fotograf. 
Grăitoare diferenţă! Şi iată, cum una 
din cele mai poetice piese e convertită 
într-un spectacol de prost gust, decupat 
grosolan, cu intenția de a emana forță 
şi dramatism, traversând, modern şi 
stradal, câmpul minunatelor euphuisme, 
despre care, se pare, regizorul n-a prea 
auzit. 


Romeo şi Julieta (Octavian 
Costin şi Aida Avieritei, liceeni din 
Botoşani) cara, tot spectacolul! 


rucsacuri în spate, stârnind curiozitatea 
tâmpă a spectatorului în legătură cu 
conţinutul, care, ca şi în cazul 
rucsacului estetic, nu ni se arată sau nu 
prea există. Ceilalţi actori, când nu 
sunt masă de manevră, nu se pot salva, 
cu toate strădaniile lor laudabile, din 
însăilarea penibilă la care s-a dedat 
„marele creator”. 

Scenografia lui Gelu  Râşca 
amplifică sezatia lucrului de mântuială, 
cu nişte 
costume achiziţionate, parcă, de la 
second-hand, aruncate, parcă, din 
întâmplare personajelor şi cu un decor 
modular (nişte cuburi), moştenit, parcă, 
de la vreun montaj literar-muzical din 
„Cântarea României”. 

Singurele momente care ies din 
pâclă şi mocirlă, sunt trecerile de la o 
scenă la alta, marcate viguros prin 
sunet şi mişcare. Poate că regizorul ne- 
ar face un bine şi şi-ar potenta mai util 
valenţele creatoare, dacă şi-ar restrânge 
ambițiile la spectacole de sunet, lumină 
şi mişcare şi la scenarii concepute de 
dumnealui. 

STEAUA FARA... SEBASTIAN 
DUMITRU CRUDU 


Autor: Dumitru Crudu (in 2003, premiul UNITER 
pentru Cea mai bună piesă românească a anului; jucat în 
Republica Moldova, România, Franţa, Italia, Suedia, 
Camerun). 

Spectacol prezentat de Teatrul Naţional VASILE 
ALECSANDRI din laşi, la Ateneul Tătăraşi. 

Premiera: decembrie 2006. 

Actori: Radu  Ghilaş, Daniel Busuioc, Dumitru 
Năstruşnicu, Octavian Jighirgiu, Anne Marie Chertic, Gelu 
Zaharia, Lorena Condrut 

Scenografie: Nicolai Mihăilă , Gelu Rişca , Dan 
Sandulescu 

Regizor: Ion Sapdaru 


Steaua fara... Mihail Sebastian 
este o piesă de teatru scrisă de Dumitru 
Crudu, autor basarabean, după Jurnalul 
lui Mihail Sebastian şi publicată de 
Editura Cartea Românească. Povestea 
e simplă: din cauza originii evreieşti, 
în 1944, Sebastian nu poate semna 
piesa Steaua 

fără nume, pe afiş apărând Victor 
Mincu, un necunoscut. 

Jurnalul — 9 caiete, viata lui 
Sebastian între 28 şi 37 de ani — 
cuprinde în mozaicul său câteva teme 
importante: muzica, literatura, 
antisemitismul, iubirea şi războiul. 
Într-o perioadă în care extremismul 
rasist făcea legea, iar intelectualii evrei 
erau scoşi din circuitul socio-cultural, 
Mihail Sebastian se izolează în spaţiul 
sonor creat de Bach, de Beethowen, se 
retrage la masa de scris câte şase ore pe 
zi unde creează într-un registru suav, 
sau evadează din Bucureşti, la Stâna de 
Vale, la Balcic, la Sinaia, la Timiş, la 
Ghilcoş, la Corcova, la Breaza, la 
Predeal, la Mogoşoaia, la Bran etc., 
pentru a face aceleaşi acțiuni. Evadează 
în iluzie. Jurnalul rămâne pentru el 
singurul racord la realitatea dură de 
care nu poate scăpa. Mircea Eliade, 
Camil Petrescu, Ionel Teodoreanu, Emil 
Cioran, Nae lonescu şi chiar evreul 
Felix Aderca îl dezamăgesc, pe rând, 
prin părerile şi manifestările lor anti- 
semite. Jurnalul este şi o “cronică” a 
războiului. Un alt refugiu pentru 
Sebastian este lectura. lată şi câţiva 
dintre autorii care-l ajută să-şi alunge 
neliniştile: Tucidide, Molière, Tolstoi, 

Gide, Shaw, Taine, Montaigne, Racine, 
Shakespeare şi Balzac. Jurnalul mai 
conţine şi o poveste de dragoste (Leni 
Caler) de la  înfiripare până la 
destrămare, alături de scurtele trimiteri 
la viaţa erotică a autorului, în care sunt 
amintite numele multor femei: Maryse 
Nenişor, Dorina Blank, Marie Ghiolu, 
Cella Seni (Serghi), Wendy, Nevasta 
maiorului, Zoe Ricci, Madeleine, Alice, 
Nevasta lui Zissu... 

Piesa ni-l prezintă pe Mihail 
Sebastian în perioada celui de-al doilea 
Război, părăsit şi chiar ocolit de 
prieteni (Mircea Eliade, Emil Cioran, 
Nae Ionescu, etc.), în condiţiile in care 
nu mai avea niciun angajament, evreu 
fiind. Mărturiile privind orientarea 
antisemită a unor scriitori de marcă din 
literatura română, subiect delicat şi 
fără sens ocolit, a atras o atenţionare 
din partea CopyRo, dar analiza 
efectuată de scriitorul George Balaita a 
ferit piesa şi, implicit, spectacolul de 
interzicere. 

Dumitru Crudu se explică, zic eu, 
inutil: “Eu nu pun în discuţie opera lor 
(a autorilor români n.n.), e o piesă 
despre nişte oameni care au fost prinşi 
într-o vdltoare politică şi socială mai 
mult decât sălbatică”. lar efortul 
regizorului de a atenua prin 

confuzie impactul neplacut mi se pare 
de-a dreptul lamentabil. Iată scuza lui: 
“Dacă scoţi numele personajelor, nu-ţi 
dai seama cine face şi spune fiecare 
lucru. De aceea, în spectacol, ele sunt 
jucate doar de trei actori care apar în 
mai multe roluri”. Numai că numele nu 
sunt scoase şi procedeul apare ca o 
stângăcie impardonabilă. 

Spectacolul se vrea un 
avertisment, un semnal de alarmă (încă 
unul!!!), dar el sună mai degrabă 
acuzator. Şi am să explic de ce am 
adăugat “încă unul !!!”. Nu sunt 
xenofob, deci, nu sunt nici antisemit, 
am chiar prieteni buni printre evrei, 
apreciez la justa lor valoare toate 
reuşitele spirituale şi materiale ale 
evreilor de pretutindeni şi 
dintotdeauna, dar nu pot să nu constat, 
la nivel mondial, o politică de 
victimizare. Cred că această politică se 
constituie într-un imens deserviciu 
chiar pentru cei în numele cărora se 
practică. 

Aşa cum m-a obişnuit cu 
celelalte spectacole pe care am reuşit 
să le vad, Ion Sapdaru, şi-n această 
montare, lucrează în tuşe groase. Lipsa 
de nuanţe, mai ales într-o reprezentaţie 
despre Sebastian, nu mai poate fi 
socotită un stil, e grosolănie pur şi 

simplu. In fond, care era miza acestui 
spectacol? Contrastul si conflictul 
dintre intimitatea fragilă a universului 
sebastinian şi lumea exterioară în care 
era nevoit să supraviețuiască, ba mai 
mult, să creeze scriitorul. Ori cum să 
mai intervină surprinzător forța 
exteriorului asupra intimitatii precare, 
dacă, încă de la intrarea spectatorului 
în sală, scena e ocupată de un decor 
(bine realizat, de altfel) tezist: lagăr de 
concentrare? Cum mai poate actorul, 
oricât de bun ar fi, să pledeze pentru 
tăria lui Sebastian, pentru tertipurile 
spirituale prin care a rezistat (lectură, 
muzică, erotism, evadări din Bucureşti, 
creație literară), dacă şi camera lui de 
lucru, şi strada, şi câmpul de luptă, şi 
teatrul, etc., sunt un lagăr? Inteleg 
demersul metaforic atâta timp cât nu 
forţează adevărul faptelor. Sau privesc 
această expunere scenică din aceeaşi 
perspectivă din care, înainte de '89, 
evaluam un montaj literar-artistic care 
avea ca temă lupta comuniştilor în 
ilegalitate. Dar, trebuie să precizez, am 
văzut montaje mai bune decât cel 
despre care scriu acum. 

Această inabilitate scenografica 
a creat confuzii la fel de neplăcute ca şi 
distribuirea a doar trei actori pentru 

mai multe personaje atât de lesne 
identificabile fizic (nu şi în spectacol). 
Radu Ghilaş, chiar dacă psiho-fizic ar 
părea potrivit să-l joace pe Sebastian, 
în derularea scenelor, constrâns de 
chingile regizorale, se dovedeşte 
neputincios şi capotează într-o măruntă 
prestare de serviciu actoricesc. 
Ceilalți? Victime nevinovate ale 
aceluiaşi plutonier de scenă. Executanti 
docili, fără a avea perspectiva 
întregului, convingi în sufletul lor că 
participă la un mare eveniment. 

Steaua fără... Mihail Sebastian 
se înscrie, din nefericire, în seria 
gloantelor oarbe consumate nebunește 
pe un câmp de luptă fără adversari, 
riscând, o dată în plus, să creeze 
ostilitate şi în pacifiştii convinşi. 

INTERESUL POARTA FESUL 
JACINTO BENAVENTE 


Departamentul de Teatru, Universitatea de Arte George Enescu laşi, 
actorie anul IV, clasa profesor Sergiu Tudose. 


Ce pare a ne spune Jacinto 
Benavente (traducerea: Mirela Petcu), 
dincolo de povestea simplă şi 
convențională — extrasă, parcă, din 
commedia dell'arte pentru ca demersul 
să fie mai transparent -, este că, săraci 
sau bogaţi, oamenii recurg, când e 
vorba de bani, la mijloace nepermise şi 
că, ştiindu-se în culpă, hoţii cei mari 
sunt nevoiţi să-i accepte şi pe maruntii 
potlogari. Mai concis, la baza 
echilibrului dinamic al cetăţii sta hotia. 
Privindu-l astfel, textul devine foarte 
actual, aşa cum, pesemne, era la data şi 
locul naşterii lui şi cum, aproape sigur, 
va fi mereu şi oriunde. 

Abordarea scenică a piesei in 
registrul commediei dell'arte ar putea 
întâmpina câteva dificultăţi. Se ştie, 
teatrul e o întâlnire între creatori — 
dramaturg, actori, coregraf, scenograf, 
compozitor, regizor — şi spectatori. Dar 
creatorii şi spectatorii se schimbă în 
timp şi spațiu, iar raportul dintre ei e 
mereu altul. În commedia dell’arte, 
spectatorul influența evoluția 
spectacolului, în particular, dar şi a 
artei spectacolului, în general, prin 
intervenţii directe, vulgare uneori, 
adevărate întotdeauna. Relaţia actor- 
spectator nu era trucată de niciuna 
dintre parti, cum se întâmplă, în timpul 
nostru, în diverse încercări debile de 
resuscitare a ceva ce nu se mai poate 
repeta. Pe de altă parte, în commedia 
dell’arte, textul şi spectacolul se 
năşteau concomitent şi se determinau 
reciproc. Actorii erau şi dramaturgi, şi 
regizori, şi coregrafi, şi scenografi, şi 
compozitori... şi acrobati. Mai poate 
crede cineva, azi, că face, într-adevăr, 
commedia dell’arte? Si nu mă refer la o 
reconstituire artizanală a mişcărilor, 
posturilor, care, oricum, nu e posibilă, 
ci la o reconstituire a premizelor care 
au făcut cu putinţă fenomenul. Sigur, se 
poate vorbi de commedia dell’arte 

in spirit, nu in forma. Sau şi în formă, 
dacă ne rezumăm la elemente disparate, 
convertite la noile tendinţe teatrale. 

Intentiile realizatorilor (din 
declarațiile lor) au avut ca obiectiv 
predarea şi însuşirea lectiei „commedia 
dell’arte”. După vizionarea 
spectacolului, mi-a fost limpede că, în 
fiecare profesor (de arta actorului), se 
ascunde, timid, un regizor - timid în a 
recunoaşte această aspirație, dar 
curajos şi sigur pe el în mânuirea 
mijloacelor specifice. S-a simțit mâna 
regizorului, nu atât în inventarul 
situațiilor comice, cât, mai ales, în 
diversitatea şi rigoarea exprimărilor 
actoricești. E îmbucurător să asistăm la 
unele performanțe individuale, azi, 
când, în teatrele noastre, lucrul cu 
actorul a intrat în ilegalitate. 
Dinamismul, verva, plăcerea de a juca, 
aduc în prim plan, pe rând, pe cei nouă 
interpreți, care acoperă — fiecare — 
unul, două sau trei roluri. 

N-am stat să urmăresc dacă se 
respectă sau nu tiparele de mişcare (nu 
le cunosc decât din lecturi), costumatia 
şi recuzita personajelor. Nici nu mă 
interesează acest aspect. La urma 
urmelor, în măsura în care acest lucru 
se întâmplă, creşte şi 

nivelul de artificiozitate al 
spectacolului. M-a fascinat să-i 
pandesc pe graniță, să le prind 
momentele de trecere de la ipostaza de 
student la aceea de actor. Trebuie să 
mărturisesc că au fost puţine secvențele 
care să le trădeze statutul de invatacel. 
Să fii gratioasa şi nobila Sirena, dar şi 
îmbuibatul Hangiu, pus pe îmbogăţire 
(Anca Ailenei), să joci discreta şi 
eleganta doamnă Polichinella, dar şi 
fanfaronul Căpitan, belicos şi laş, în 
acelaşi timp (Anca Andrei), să 
întrupezi amorezul Leandro, dar şi 
Licentiatul, semidoct cu ifose (Andrei 
Ciobanu), sa treci de la bătrânul 
negustor Pantalone la hlizita Laura 
(Cela Croitoru), să treci de la 
Arlechino la şi mai hlizita Risela 
(Alice Ioana Svaiter), nu e de ici de 
colo nici pentru niste actori 
experimentați, darmite pentru nişte 
studenţi. De remarcat că a fost necesar 
să fac investigaţii ca să mă pot dumiri 
cine şi ce a jucat. Bogdan Buzdugan 
(Crispin), Nicoleta Lefter (Colombina), 
Mihaela Nechifor (dl Polichinella) şi 
Alina Simionescu (amoreza Silvia) „s- 
au implicat cu seriozitate şi au 
întruchipat organic - păstrând 
nealterate flexibilitatea, atenția şi 
concentrarea pentru un 

maxim de creativitate — personaje 
memorabile” (citez, aproximand, 
criteriile de apreciere inoculate de unul 
dintre profesorii mei). Cu toată 
delicatetea, de care sunt în stare, fie-mi 
permis, totuşi, să observ precipitarea şi 
agresivitatea din jocul... Inconsistenta 
pasajelor comice în care... dar, mai 
bine, nu! E de ajuns să-mi revină pe 
retină Polichinella... Nici aşa! Să nu ne 
grăbim. 

